ועדת הכלכלה, כנסת 16, פרוטוקול מספר 12, 2003-05-20 12:00

שלום שמחון: אני פותח את הישיבה.

שלום שמחון: כמו שאתם מבינים, הימים האלה הם לא ימים של ישיבה אחת.

שלום שמחון: חברי הכנסת יושבים משעות הבוקר המוקדמות בנושא תכנית ההבראה הכלכלית ולכן אני מבקש שנקיים את הדיון בצורה מסודרת ועניינית ככל האפשר.

שלום שמחון: ועדת הכלכלה קיימה לפני כחודש וחצי דיון בנושא המשבר של ערוץ 10.

שלום שמחון: בעקבות הדיון ובעקבות דבריו של המנהל הכללי של משרד ראש הממשלה, הממשלה הקימה ועדת שרים שתעסוק בנושא הזה, תוך כוונה להציע דרכי טיפול במשבר שנוצר.

שלום שמחון: הכוונה בישיבה היום היא לשמוע את הפתרונות שהממשלה מציעה.

שלום שמחון: אנחנו מודעים לעובדה שלכל פתרון שלא יהיה, יש השלכות נוספות לגבי הערוץ השני.

שלום שמחון: דבר שני, אם יש פתרון לממשלה וגם אם אין, ישנה כרגע, במסגרת תכנית ההבראה הכלכלית, הפלטפורמה הדרושה על שולחן הוועדה לפני תיקון חוק הרשות השניה, שנמצא כרגע על סדר היום, שבמסגרתו יהיה אפשר להביא מצד אחד את הפתרונות שהממשלה תרצה להעביר, אם הם דורשים חקיקה, או לחילופין, לקבל ביוזמת הוועדה פתרונות אפשריים.

שלום שמחון: אנחנו כמובן מעדיפים פתרונות שהממשלה תביא, כדי לסגור את המשבר שנוצר בענף, כי הזמן לא פועל לטובת אף אחד וזה עניין מרכזי.

שלום שמחון: עניין נוסף, בינתיים התקיימו הליכים משפטיים מסויימים, שבין היתר העמידו סביב העניין של ערוץ 10 את עורכי הדין זוהר ומאיר, שעוסקים גם הם בעניין ונשמח לשמוע גם אותם, כמובן על פי ההעדפות של המנהל הכללי של משרד ראש הממשלה.

שלום שמחון: את מי אתה מעדיף לשמוע?

שלום שמחון: אתה רוצה לשמוע דוח מעורכי הדין ורק אחר כך לומר מה הם הפתרונות המוצעים?

4402: כן.

שלום שמחון: זה בהחלט מקובל עלינו.

שלום שמחון: כמובן שהדיון פתוח וחברי הכנסת יכולים להתבטא מעת לעת, כפי שנראה להם.

שלום שמחון: אני מבקש להשתדל לעשות את זה בסדר.

אבשלום וילן: לא הבנתי את ההערכה, שבעצם בשינוים שיהיו בתכנית הכלכלית אנחנו פותחים פתח שיכול לעשות.

אבשלום וילן: ..

שלום שמחון: אני אמרתי, שנכון לרגע זה, נמצאת על שולחן הוועדה פלטפורמה שתאפשר בדרך מהירה וקצרה, זאת אם הממשלה תביא פתרונות שיש בהם במידה מסויימת הקלות שדורשות תיקוני חקיקה סביב סעיף 52 בתכנית הכלכלית, שדנו בו היום בבוקר ושנמשיך לדון בו מחר.

שלום שמחון: יש אפשרות דרך העניין הזה להכניס את אותם תיקונים שהממשלה תרצה, אם היא תרצה לעשות אותם.

שלום שמחון: מעבר לעניין הזה, אמרתי, שאם הממשלה תתמהמה, אז עומדת ברשות הוועדה אפשרות ליזום תיקונים אפשריים למשבר בערוץ 10 באופן יזום על ידי הוועדה דרך אותה פלטפורמה שעומדת גם לרשות הממשלה, כדי לקצר הליכים.

שלום שמחון: נכון לרגע זה, הסעיף הזה עבר בקריאה ראשונה והוא נמצא לפני קריאה שניה ושלישית.

שלום שמחון: אתה היית בדיון הקודם ואתה יודע מה רוח הדברים של חברי הוועדה לגבי ההמשכיות של הסעיף הזה.

שלום שמחון: בהחלט ניתן לעשות את זה בטווח של שבועיים שלושה הקרובים, כדי להביא את התיקונים האלה לקריאה שניה ושלישית.

שלום שמחון: הכל, כמובן, סביב העניין שאמרתי, שאני מעדיף פתרונות של הממשלה והבנות של הממשלה ולא בניסיון לכופף ידיים, כי לא זו המטרה של מה שאנחנו עושים כאן, בוועדה.

שלום שמחון: אני חושב שהשמעתי את הדברים מאוד ברור.

שלום שמחון: אם כך, ברשותכם, אבקש מעורכי הדין להציג את המצב כמות שהוא, נכון לעכשיו.

אלי זוהר: בוקר טוב וסליחה על האיחור.

אלי זוהר: אנחנו, עורך דין מאיר ואנוכי, התמנינו ב-14 לחודש לשמש מנהלים מיוחדים בעקבות הבקשה להקפאת הליכים שהוגשה על ידי החברה.

אלי זוהר: הבקשה להקפאת הליכים הונחה על ידי החברה לא משום שהחברה רצתה להקפיא הליכים אלא שלצערנו הרב, גורמים ידידותיים לחברה הגישו בקשה - -

שלום שמחון: אנו מברכים את יושב ראש הכנסת, שמכבד אותנו בנוכחותו בתדירות מאוד גבוהה.

אלי זוהר: החברה פנתה לבית המשפט וב-14 לאפריל נתן בית המשפט החלטה, שבה ציווה להקפיא את ההליכים בהתאם לחוק ומינה אותנו כמנהלים מיוחדים של החברה ושל חברת החדשות, קרי: מנהלים מיוחדים של ערוץ 10.

אלי זוהר: תפקידנו הוא, לבדוק באיזו מידה יש זכות קיום לערוץ ובאיזו מידה צריך לעשות מאמץ על מנת שהוא יתקיים ובאיזו דרך הוא יתקיים.

אלי זוהר: אנחנו התארגנו במהירות רבה.

אלי זוהר: השקענו זמן והגשנו דוח ראשון לפני ימים אחדים ובו הצבענו על העובדה, שנכון להעריך ולתת תקופת ביניים להפעלת ביניים.

אלי זוהר: ציינו, שמאז שהערוץ ביצע את ההשקה מחדש ובמשך 8 חודשים, הערוץ הגיע מ-0% פרסום ל-22%,24% מהפרסום בטלוויזיה.

שלום שמחון: זה המצב נכון לרגע זה?

שלום שמחון: עומדים על 24%?

אלי זוהר: 22%,24% לערך.

אלי זוהר: תכף אפרט את זה.

אבשלום וילן: בווליום כספי?

אבשלום וילן: בשוק הפרסום בטלוויזיה?

אלי זוהר: גם וגם.

אלי זוהר: אני מיד אכנס גם למספרים ואתם תדעו בצורה הכי ברורה מה המצב.

אלי זוהר: אנחנו מצאנו במקום לוח תכניות, מצאנו פעילות של יצירה מקורית, יצירה עצמית.

אלי זוהר: ערוץ שהיה בתהליך של נסיקה לקראת המראה.

אלי זוהר: הסיטואציה שנוצרה לפיה, בגלל ניסיונות של התארגנות מחדש של החברה, שהיא הבעלים של הערוץ והגשת הבקשה לפירוק, כנראה שלא הותירה ברירה לחברה אלא לעצור את ההליכים.

אלי זוהר: עצירת ההליכים הכניסה אותנו לבדיקה, שבסיומה הגענו למסקנה הבאה: עד למועד כניסתנו הושקעו בערוץ 300 מיליון ₪, כ-60 מיליון דולר.

אלי זוהר: כדי לעמוד בתנאי הרגולציות המחייבים נכון לתקופת כניסתנו, היתה הכנסה.

אלי זוהר: המחזור החודשי היה צריך לנוע בסביבות 4 עד 5 מיליון דולר.

אלי זוהר: ההכנסות החודשיות היו 2.2 מיליון דולר.

אלי זוהר: במסגרת הזו אנחנו הגענו למסקנה...

שלום שמחון: שאלת הבהרה: אתה אומר שבינתיים הם הוציאו 60 מיליון דולר, עד השלב שנכנסת לתמונה.

שלום שמחון: לפי התחזית הרב-שנתית, מהרגע שהם קיבלו את הזיכיון, כמה הם היו אמורים להוציא באותה תקופה?

שלום שמחון: מה החלק היחסי?

שלום שמחון: כשאנחנו מדברים על היקף כספי מהסוג הזה.

שלום שמחון: ..

אלי זוהר: תקופת הזיכיון מתחלקת לשלושה חלקים: החלק הראשון, מיד עם החלוקה לתקופה קצרה מאד.

אלי זוהר: לאחר מכן, היתה תקופת ההקפאה או תקופת ההתארגנות מחדש שבה בכפיפות להחלטות מועצת הערוץ השני הורדו הדרישות על מנת לאפשר לערוץ לדרוך במקום עד להתארגנות מחדש.

אלי זוהר: מה שאני מדבר זה בעיקר בקטע הזמן...

שלום שמחון: אתה לא עונה לי השאלה וסליחה אם אני מכביד עליך: מישהו קיבל זיכיון לתקופה מסויימת והוא לקח בחשבון שהוא משקיע כספים לאורך התקופה הזאת ושיחזיר אותם בשלב מסויים.

שלום שמחון: הוא יסגור את ההשקעה.

שלום שמחון: אני שואל: בפרק הזמן הזה הוא תכנן לשים כסף.

שלום שמחון: כמה מתוך הסכום הזה שאתה מדבר עליו הוא תכנן לשים באותה תקופה?

צורי לביא: המקור המרכזי של הגידול בפער לא נבע מחריגה בהוצאות, למרות שהיתה חריגה מסוימת בהוצאות, אלא נבעה בעיקר מקיטוב בתחזית ההכנסות.

צורי לביא: זאת אומרת, תחזית ההכנסות לא סגרה את הפערים.

אבשלום וילן: איזה פער נוצר בשנתיים האלה?

אבשלום וילן: מה ההפסד הישיר שם במונחי רווח והפסד שמצאתם?

צורי לביא: אנחנו מדברים על פתיחה של 60 מיליון דולר.

אבשלום וילן: אתה אומר שההשקעה היתה 100 מיליון דולר?

שלום שמחון: חבר הכנסת וילן, לא נקבל תשובה על זה.

אלי זוהר: אנחנו עמדנו בפני הצורך לקבל החלטה: לעצור את זה בשלב הזה ולהודיע שלערוץ הזה אין תוחלת, או, לאור בדיקה, חשיבה, דיונים ושיחות, שיש לו תוחלת וצריך לתת לו הזדמנות.

אלי זוהר: בשלב הזה אנחנו מפעילים את הערוץ במן תקופת ביניים, שנקרא לה לצורך הדיון שלנו תקופת הקפאה.

אלי זוהר: בתקופת ההקפאה מחזור הפעילות של הערוץ בחודש הוא 3.5 מיליון דולר.

אלי זוהר: מתוכו, יש לנו צפי הכנסות של 2.2 מיליון דולר ואת היתרה, יש לנו התחייבות מבעל המניות העיקרי, מר יוסי מימן, להזרים.

אלי זוהר: וכך, בתקופה של אפריל, מאי, יוני ויולי, יש מחויבות, אשר בסיומה אנחנו נעבור את התקופה הזאת על לוח שנתפס כאיזו שהיא דריכה במקום ושמירה על רייטינג ושעליו אנחנו בונים את היקף הפרסום.

אלי זוהר: מסקנה שניה: יש צורך מיידי למצוא משקיע חיצוני למסגרת או במסגרת אפשרויות שקיימות בתוך התחום.

אלי זוהר: דבר נוסף, בסיטואציה שנוצרה בשוק הפרסום בכלכלה הישראלית, במשק וכדומה, יש להתאים את הרגולציות לסיטואציה הקיימת.

אלי זוהר: אנחנו פעלנו באופן מאוד אינטנסיבי מול הרגולטור ומול ועדת המנכ"לים וועדת השרים לעניין הזה.

אלי זוהר: במקביל, נעשית פעולה אינטנסיבית, שאני חושב שמר נוביק ידבר עליה וגם אנחנו, אבל בשלב הזה אנחנו רוצים להכניס משקיע על מנת שייצב את הערוץ הזה וימשיך אתו.

אלי זוהר: מן האינדיקטורים שאנחנו מצאנו בחודש הזה, כוונתו של בעל המניות, מר יוסי מימן, לעשות מאמץ ולהמשיך ולהשקיע, על מנת להיות חלק מהערוץ הזה.

אלי זוהר: זאת התחושה שלנו לגבי הגדרת הכוונות שלו.

אלי זוהר: אנחנו הגענו למסקנה, שהערוץ הזה חיוני לקיומה של מפת תקשורת סבירה בתחום של הפרסום בטלוויזיה, על מנת לקיים את התחרות הראויה מול ערוץ 2.

אלי זוהר: הגענו לעוד כמה מסקנות, שדורשות שינויי רגולציה וחקיקה בכל מיני תחומים פרטניים והגענו גם למסקנות לגבי ההערכות בתוך הערוץ מבחינת עיקר כספי הערוץ שנמצאים היום על הלוח.

שלום שמחון: אם אני מבין נכון, אחרי שלב ההקפאה אתה מדבר על שלב שבו הממשלה והכנסת תאפשרנה הקלות נוספות מצד אחד, ומצד שני שיהיה משקיע.

שלום שמחון: אתה מדבר על שילוב בין שני האלמנטים ולא אלמנט אחד בכל מקרה.

שלום שמחון: השאלה מה קודם למה, הביצה או התרנגולת?

אלי זוהר: אני חושב, שהם יכולים להתרומם בצוותא חדא.

אלי זוהר: לאמור: צריכה להיות הבנה עקרונית לצורך בתיקון ברגולציה וזה מה שקיים לדעתי היום, ואל הרגולציה המתוקנת הזאת צריך לבוא גם המשקיע.

אלי זוהר: מה שאני אומר הוא הדבר הבא: אם יתנו רק הקלה ולא יהיה משקיע, לא בזה תהיה תקנתו של הערוץ ולכן, הא בהא תליא.

דוד טל: אין לכם התנגדות שיתנו את זה בזה?

דוד טל: לא תהיה הקלה, עד שלא תביאו משקיע.

אלי זוהר: אם רק יתנו הקלה ולא יהיה משקיע, לא זה יהיה תוחלתו של הערוץ ולכן, הא בהא תליא.

אבשלום וילן: אבל מה התכנית עצמה?

אבשלום וילן: נניח שכל הדברים יעצרו.

אבשלום וילן: אתה מדבר על זה שיש פה 1.2 גירעון עד אוגוסט.

אבשלום וילן: מה התחזית שלך?

אבשלום וילן: איך בכל זאת הערוץ הזה ימריא?

שלום שמחון: בואו נשלים את התמונה ונעשה סבב.

ראובן ריבלין: אני רוצה לשאול בשמכם שאלה אחת:

ראובן ריבלין: כשאתה אומר להוריד את הרגולציה, אתה מתכוון רק מערוץ 10 וכתוצאה מכך להעלות את הרגולציה לערוץ 2?

ראובן ריבלין: אני רוצה להבין מה זה הפחתת הרגולציה?

ראובן ריבלין: מה היא הרגולציה?

ראובן ריבלין: רגולציה באה לומר שאנחנו רוצים ערוצי תקשורת, בין השאר או אולי כעיקר, בתוך ידיעה שהיצירה הישראלית תתקיים.

ראובן ריבלין: שכן, אין מי שיקיים את היצירה הישראלית, אלא הנושא הזה, של מתן אותם רשיונות או זיכיונות לאותם אנשים שיתמודדו על זיכיון והציעו את מרכולתם בפני הציבור וגם זכו.

ראובן ריבלין: אחר כך התברר, שכל המרכולת שהם הגישו מצוינת, אלא, שהם לא יכולים לעמוד בה למרות שהם הציעו אותה.

שלום שמחון: צדיקים - מלאכתם נעשית בידי אחרים.

ראובן ריבלין: הם חשבו שאנחנו אויבי העם.

ראובן ריבלין: עכשיו, השאלה שלי היא זו: אם ערוץ 10 לא יכול לקיים את אותו מסע שבזכותו אנחנו הלכנו לאותו זיכיון, משום שחשבו אותם אלה שניהלו את מערכת התקשורת בזמנו, שיש מקום לערוץ נוסף, שהוא יגביר את התחרות מבחינת הנושא של הפרסום, שכן בזמנו הפרסום היה נחלת הטלוויזיה המסחרית בלבד והיום יש פה גם זעזועים שצריך לבחון אותם.

ראובן ריבלין: כשאתה אומר הפחתת הרגולציה, אני לא מבין.

ראובן ריבלין: יש רגולציה לערוץ 2, והאמת היא שהוא אף פעם לא נתן יותר.

ראובן ריבלין: ערוץ 2 מעולם לא נתן יותר ויש לי כעס גדול עליו.

ראובן ריבלין: אבל, לעומת זאת, הוא גם לא נתן פחות.

שלום שמחון: הם לא כאן כדי לענות לך.

ראובן ריבלין: יש כאן נציגים מערוץ 2.

ראובן ריבלין: תאמין לי.

ראובן ריבלין: עורכי הדין פעילים ביותר.

ראובן ריבלין: אני מכיר אותם באופן אישי.

ראובן ריבלין: אם אתה אומר, בתור אדם שמדבר על רגולציה, שהרגולציה צריכה לרדת לרוחב כל הלוח, זאת אומרת, תפקידה של הטלוויזיה המסחרית בביצוע יצירה מקומית חלף והלך והוא לא קיים יותר.

ראובן ריבלין: כי ישנם רבים, גם בממשלה, שחושבים שצריך "שמים פתוחים".

ראובן ריבלין: מה זה "שמים פתוחים"?

ראובן ריבלין: כל אחד ישדר מה שהוא רוצה מתי שהוא רוצה.

ראובן ריבלין: הציבור ירצה יצירה מקומית, יתנו יצירה מקומית כי זה כדאי מבחינה מסחרית, זה כדאי כלכלית, זה כדאי כדי להשיג רייטינג.

ראובן ריבלין: יתנו מה שרוצים וזה מרתק, אני מוכרח לומר לכם.

ראובן ריבלין: אני רוצה להבין, כשאתה אומר להוריד את הרגולציה, האם אתה מתכוון רק לערוץ 10?

ראובן ריבלין: זאת אומרת, הרגולציה תמשיך להיות בהקפדה על ערוץ 2 ולא תהיה לגבי ערוץ 10?

ראובן ריבלין: אני רוצה להבין זאת בצורה מפורשת, כי בזמנו ישבנו פה במעמד אחר.

ראובן ריבלין: גם אז היה טוב וגם עכשיו טוב.

ראובן ריבלין: היינו במעמד אחר ושמענו איזו שהיא בשורה, שבאמת יש אפשרות וכולנו היינו עם תקווה, למרות שהאמונה היתה יותר חזקה מהתקווה.

ראובן ריבלין: אני רוצה שאתה תאמר פה, לשולחן הזה, האם אתה מתכוון לרגולציה, הפחתת רגולציה לרוחב הכל?

שלום שמחון: זה לא משנה למה הוא מתכוון, הרי הוא דואג לערוץ 10.

שלום שמחון: לא מעניין אותו הערוץ הזה.

שלום שמחון: אני אגיד למה הערתי לדברי היושב ראש, כי יש לו ציפייה לקבל את התשובה מכם.

שלום שמחון: זה ברור לחלוטין שיהיה קושי אמיתי לערוץ 2 להסכים לזה שאם מישהו יקבל הקלות, שהוא לא יקבל אותן בדרך אחרת.

שלום שמחון: השאלה היא מה הדרך?

שלום שמחון: אם אתה מפנה את השאלה באופן רטורי...

ראובן ריבלין: הוא לא ישן בלילה על מה הדרך.

ראובן ריבלין: אם הדרך תהיה ליכוד רשיונות זו בעיה קשה מאוד.

אלי זוהר: אדוני יושב ראש הכנסת, אם שאלת אותי על השקפת עולמי, אז בראש ובראשונה היצירה המקומית היא בבת-עיני ומשאת נפשי.

אלי זוהר: לטובת העניין הזה אני משקיע ימים ושעות לטובת מועצת הקולנוע.

אלי זוהר: מי שהיום קוצץ את התמלוגים לכל הערוצים ולכבלים, קצץ בתקציב מועצת הקולנוע וזו בכיה אחרת.

אלי זוהר: אם אתה שואל אותי, מה המשמעות של מה שאני אמרתי לגבי הרגולציה המבוקרת, אני אמרתי שכל השוק הזה צריך להתיישר באופן שיאפשר לערוצים המסחריים להתקדם ולהתקיים.

אלי זוהר: אוי לה ליצירה המקורית, אם היא תיוותר בידיו של ערוץ אחד מונופוליסטי.

אלי זוהר: היא לא תהיה, לא תתקיים ממעוטות הפקה ועד לכסף המושקע.

אלי זוהר: לכן, לאט לאט צריכים לראות בעיניים פקוחות איך השוק הזה מסתדר כלכלית, איך הוא עומד בקשיים הכלכליים של המדינה במדיניות הכלכלית החדשה, בכל התיקונים והשינויים המתקיימים היום לרוחב כל השדה ולבוא ולומר: בא ניתן לינוקא הזה לחיות.

אלי זוהר: אם כתוצאה מזה בעוד שנה יתברר שצריך לעשות מעשים גם לגבי ערוץ 2 – נשקול את זה.

אלי זוהר: צריך לשקול את זה מתוך ראיית עולם כזו: שני ערוצים מסחריים צריכים להתקיים.

ראובן ריבלין: על פי התנאים שבסעיף 59א לחוק שתוקן, אנחנו קבענו בוועדת הכלכלה והכנסת בכל הקריאות שכל אותם תנאים שיעמדו, יצטרך ערוץ 10 לעמוד בהם.

ראובן ריבלין: יהיה איזה מישהו חיצוני שיאמר: אני מוכן לקבל את כל התנאים של ערוץ 10 ולהיכנס בנעליו מבלי שאני צריך...

ראובן ריבלין: האם יש אפשרות כזאת לדעתך?

אלי זוהר: לפי דעתי, כמי שעסק בסקירת מציאת משקיעים בחודש האחרון עם דיבור על תנאים מופחתים, התשובה היא לא.

אלי זוהר: כי בסופו של דבר, כל מי שרוצה להשקיע היום בערוץ רוצה שבסוף היום השקעתו תוחזר לו ואולי גם מעט ירוויח.

אילן ליבוביץ: כשאתה מדבר על רגולציה אתה מדבר בעצם על הפחתה ברגולציה, דווקא על אותם דברים שאתה רוצה לשמוע עליהם כמו הפקות המקור.

אילן ליבוביץ: אתה אומר: בא נרד עוד יותר.

שלום שמחון: חבר הכנסת ליבוביץ', זוהי קריאת הביניים האחרונה.

אלי זוהר: חברים, שיהיה ברור: רוב ההשקעה בערוץ 10, כמו לדעתי גם בערוץ 2, היא השקעה בשידורים.

אלי זוהר: לא בתנאים ולא בשכר ולא בכל הזיקוקין-דינור וגם לא בטלנטי.

אלי זוהר: אנחנו מדברים על 8 חודשים.

שלום שמחון: מר נוביק, אתה רוצה להוסיף?

נמרוד נוביק: כן, בשמחה.

נמרוד נוביק: עלו פה כמה נושאים עובדתיים, גם על ידי חברי הכנסת וגם על ידי כבוד היושב ראש.

שלום שמחון: אבל היושב ראש לא קיבל תשובה, אתה יודע.

נמרוד נוביק: לכן ביקשתי את זכות הדיבור.

שלום שמחון: הוא שאל באופן מאוד פשוט: אם יבוא מישהו מחר בבוקר...

ראובן ריבלין: עם כל הסימפתיה, יש הבדל אדיר בין כך שאתה מבקש מישהו שמשקיע, לבין מישהו שאומר: עזוב אותי, אני לא מכיר את העבר.

ראובן ריבלין: יש לך תנאים?

ראובן ריבלין: אני מוכן להיכנס במקומו ולא להשקיע.

ראובן ריבלין: זאת שאלה.

נמרוד נוביק: היושב ראש גם העלה שאלה לגבי האם הקלות לערוץ 10 משמען החמרה לערוץ 2 והאם לערוץ 10 יש עמדה בנושא הזה.

שלום שמחון: מר נוביק, בדרך כלל האוצר עונה על מה שהוא רוצה.

שלום שמחון: לעניין השני שאתה רוצה להתייחס, התייחס עורך הדין זוהר.

נמרוד נוביק: אני מצטער, אני בעמדה קצת מוזרה.

נמרוד נוביק: ..

שלום שמחון: אני רוצה שתענה על השאלה השניה.

נמרוד נוביק: עורכי הדין מנהלים את הערוץ לקראת בית המשפט, אבל בסוף בסוף, בהנחה שנצליח, אנחנו נשארים עם הערוץ.

שלום שמחון: הבנתי, רק ביקשתי שתתייחס לשתי הנקודות.

נמרוד נוביק: בשמחה, רק אם יורשה לי באיזה שהוא סדר שאני רואה אותו.

נמרוד נוביק: היתה גם השאלה שלך, חבר הכנסת וילן לגבי טלנטי.

נמרוד נוביק: משום מה, הדברים קשורים זה בזה ולזה רציתי להגיע.

נמרוד נוביק: כאשר מדובר על הקלות רגולטוריות לערוץ 10, מדובר על סך כל ההשקעה בשידורים, על מרכיבים בתוך זה ועל אלמנטים נוספים.

נמרוד נוביק: ברקע לזה, יש מי שמעדיף לשכוח, שאנחנו לא חסכנו את חלקנו בשגיאות ועשינו שגיאות חמורות בשנת השידורים הראשונה או בעלייה הראשונה לשידור.

נמרוד נוביק: אבל, גם הסביבה הרגולטורית עשתה לנו חסד, כש"כיסחה לנו את הרגליים" באותו שלב.

נמרוד נוביק: במה דברים אמורים?

נמרוד נוביק: כאשר נכתב המכרז היינו אמורים לעלות לאוויר, כשערוץ 2 עומד...

שלום שמחון: אבל דיברנו את זה כבר בדיון הקודם.

שלום שמחון: אם חבר הכנסת וילן לא היה בדיון הקודם, זאת בעיה שלו.

שלום שמחון: אבל הוא היה.

נמרוד נוביק: על הנקודה הזאת לא הערתי אז.

נמרוד נוביק: אני באמת אעשה זאת בקצרה.

נמרוד נוביק: ..

שלום שמחון: אנחנו הבאנו לכאן את הממשלה כדי להאיץ בה ולמצוא פתרון.

נמרוד נוביק: ואני רוצה לדבר על המשקיעים, אני רוצה לדבר על המחר.

נמרוד נוביק: תן לי להגיע לזה, כי זה לא הוגן.

נמרוד נוביק: בסופו של יום, אני שותף להפסד של 300 מיליון שקל שלא יחזור.

נמרוד נוביק: אז תן לי צ'אנס להגיד מילה בזכות הערוץ, שבו "שרפנו" 300 מיליון שקל.

נמרוד נוביק: זה לא נורא אם הוועדה המכובדת תשב עוד 10 דקות.

נמרוד נוביק: זה לא נורא.

שלום שמחון: ממש אין בעיה.

נמרוד נוביק: היינו אמורים לעלות לאוויר, כשערוץ 2 עומד לפני מכרז.

נמרוד נוביק: כשערוץ 2 עומד לפני מכרז, כל הטלנטים משוחררים מחוזים ולא ניתן לכבול אותם ואנחנו יכולים להתחרות עליהם כינוקא, בסכומים סבירים.

נמרוד נוביק: באו הרשויות והעניקו לערוץ 2 בפעם השניה, הארכה של עוד שנתיים בזיכיון ותקעו אותנו ביום העלייה לאוויר כינוקא, כשכל הטלנטים הבכירים בחוזים ארוכי טווח, שהדרך היחידה לרכוש אותם זה להיכנס לסכומים קשים מאוד.

נמרוד נוביק: אז מי שכפה עלינו, כדי להיות נוכחים, כדי לעשות הצהרת נוכחות ולשלם קצת יותר, ואגב, ברוב רובם המכריע של המקרים, קצת יותר ממה שקיבלו קודם, זה היה הרגולטור או המחוקק, שנתן את השנתיים הארכה לשנת 2005.

נמרוד נוביק: זה באשר למה זה עלה לנו וזה על פחות מהמיתוסים שהתפרסמו, אבל זה עלה.

נמרוד נוביק: האחריות שלנו, מאז שנכפתה עלינו הקפאת ההליכים, והקפאת הליכים כידוע לא נעשתה על ידי מישהו אינוסנטי, אלא על ידי גורם שקשור גם לעובדה שלא מפרסמים לנו את הלוח ב"ידיעות אחרונות" והרגולטור לא מצליח, משום מה, לכפות את זה ולא מאפשרים לנו לפרסם את הערוץ שלנו בערוץ 2.

נמרוד נוביק: לרגולטור, משום מה, לוקח לו הרבה זמן לעשות שימועים בנושא הזה, אבל בעת ובעונה אחת, כשאנחנו על הסף ובקושי שורדים, אנחנו מקבלים מכתבים מהרשות השניה, שאם לא יקרה א',ב',ג', מחר בבוקר סוגרים אותנו.

נמרוד נוביק: אני לא מצליח להבין, מדוע בכירי הרשות השניה, שדואגים ליצירה המקורית, חושבים שהיוצרים ראויים לפחות הגנה מאשר מועצת הרשות השניה.

4402: יש להם שנאה אישית לערוץ 10.

4402: מה זה הדברים האלה?

נמרוד נוביק: אנחנו במצב שבו מנכ"ל הרשות השניה הוא גם יושב ראש חברת החדשות של ערוץ 2.

נמרוד נוביק: כלומר, הוא גם השופט וגם המאמן של קבוצה יריבה.

שלום שמחון: סליחה, עם כל הכבוד לך, שני דברים: הוא ביקש להשתחרר מהתפקיד וכאן, על שולחן הוועדה נמצא כרגע תיקון לחוק, שמשחרר אותו מהדבר הזה ויאפשר למישהו אחר להיות יושב ראש חברת החדשות.

נמרוד נוביק: לתפקידנו כבעלים, בתקופה שאליה נקלענו, היו שלושה מרכיבים: מרכיב אחד, לשמן את ההישגים שההנהלה החדשה הגיעה אליהם ולדעתי הם משיגים הישגים די מדהימים.

נמרוד נוביק: כל מי שמבין משהו בטלוויזיה ואני מבין מעט מאוד, אני לומד, אבל מכל מי ששמעתי, להגיע בתוך שלושה חודשים מנתח שוק זניח לנתח שוק של קרוב ל- 25% ובתנופה ללמעלה מהנתח הזה, זה מעשה אדיר וההנהלה שלנו עשתה עבודה נפלאה.

נמרוד נוביק: עד הרגע הזה, תפקידנו לוודא שגם בתקופת ההקפאה לא תהיה קריסה ולכן מר יוסי מימן מזרים את הסכומים שהנאמנים דורשים ממנו, שבית המשפט דורש ממנו בכל חודש.

נמרוד נוביק: זה תפקיד אחד - לשמור על ההישגים.

נמרוד נוביק: בשאלה מאיפה יבואו ההכנסות, היינו בתנופה שהיתה מביאה להתאזנות הערוץ הרבה לפני התכנית העסקית.

נמרוד נוביק: התכנית העסקית המקורית היתה די פסימית ודיברה על עתיד די רחוק.

נמרוד נוביק: אני מעריך, שתוך שנתיים היינו מגיעים לאיזון, אלמלא ההקפאה שנכפתה עלינו וגם את זה אולי נצליח לעשות.

נמרוד נוביק: תפקידנו הוא להכין למשקיע ערוץ אטרקטיבי.

נמרוד נוביק: ערוץ אטרקטיבי זה מה שעשתה ההנהלה, ששמה אותו על המפה.

נמרוד נוביק: שנית, זה ערוץ שחובותיו אינם מה שהם בפועל.

נמרוד נוביק: על כן, הודיע מר יוסי מימן, שהוא הולך לספוג את מרביתו המכרעת של החוב ואת הסכומים האלה הוא כבר לא יראה.

נמרוד נוביק: הולכת להיות פה ספיגה רבתי, כדי שזה יהיה אטרקטיבי למשקיע.

נמרוד נוביק: המשקיע רואה ערוץ שהוא נכס, שהוא כבר 25% מהשוק, עם הנהלה באיכות כזאת ועם תכניות באיכויות כאלה, עם תכנון.

נמרוד נוביק: הגענו ל-25% כשההנהלה עדין לא העלתה 60% ממה שהיה בדעתה להעלות לאוויר.

נמרוד נוביק: אז מר יוסי מימן מחק ומוחק ובמשא ומתן עם המשקיעים והחוב הזה לא יהווה מעמסה.

נמרוד נוביק: הדבר השלישי שהיה מוטל עלינו זה לבוא לכנסת ולממשלה ולהגיד להם: כל המועמדים להשקעה לא מוכנים להיכנס בתנאי רגולציה כאלה.

נמרוד נוביק: רגולציה שנכתבה ברובה כשהשוק היום היה אמור להיות 400 מיליון דולר והוא היום 200 מיליון דולר...

אייל מלובן: אתה לא מדייק.

שלום שמחון: אייל, אל תתקן פה כלום.

נמרוד נוביק: על הרקע הזה אנחנו מקיימים מגעים מאוד אינטנסיביים עם קבוצה שלמה של משקיעים.

נמרוד נוביק: רובם, לשמחתי הרבה, עדין לא הוזכרו בתקשורת.

נמרוד נוביק: אנחנו נמצאים בשלבים מאוד מתקדמים במשא ומתן עם חלקם ובשלבים מוקדמים יותר עם אחרים.

נמרוד נוביק: אחד מהם, ששמו כבר הופיע בתקשורת, הסכים שניתן לזה פומבי רשמי בניגוד לכל השמועות עד כה, ואכן רונאלד לאודר מתכוון להשקיע בערוץ.

נמרוד נוביק: המשא ומתן אתו מאוד מתקדם.

נמרוד נוביק: החקיקה הרגולטורית תהווה נ"צ מרכזי מבחינתו ואנחנו צופים שהוא יהווה חלק מהזרמת המשאבים הטריים לערוץ, כשתפקידנו הרביעי זה להמשיך ולממן גם אנחנו.

נמרוד נוביק: ..

שלום שמחון: יש פה הערה שאומרת, שמקווים שהוא לא רוכש אתכם כמו שהוא רכש את בית"ר ירושלים.

נמרוד נוביק: לא בקיא.

נמרוד נוביק: נקרע לי חוט המחשבה...

דוד טל: אתה מוכן להזכיר עוד כמה שמות של משקיעים אולי?

דוד טל: אני שואל ברצינות, כי יכול להיות שזה ישנה את דעתי.

דוד טל: אם אני לא אקבל את הרושם שערוץ 10 יכול להתקיים, אני אהיה נגד.

נמרוד נוביק: הזכרת לי את הנקודה הבאה.

נמרוד נוביק: תודה רבה לך.

נמרוד נוביק: נקודה אחרונה: בפגישה הקודמת, נכח נציג של הבנק המממן.

נמרוד נוביק: הוא אמר, שלו נשאל, היה שמח להודיע שהשינוי הרגולטורי המבוקש מהווה מבחינתו שינוי אסטרטגי, ועל הבסיס הזה הבנק יהיה מוכן לחזור ולהשתתף במימון הערוץ.

נמרוד נוביק: המשמעות היא, שאנחנו עובדים היום עם ערוץ מאוד אטרקטיבי למשקיעים חדשים.

נמרוד נוביק: הוא אטרקטיבי בעיקר וזאת התשובה אולי לכבוד היושב ראש, משום שאנחנו מוכנים לספוג את מרבית ההפסד עד כה.

נמרוד נוביק: אבל, אם יבוא משהו מבחוץ שיגיד: אל תתנו לי הקלות רגולטוריות ואל תספגו את ההפסד, אני מוכן לשלם לכם את ההפסד הזה ולקחת את הערוץ, יכול להיות שנשקול את זה בברכה.

נמרוד נוביק: אבל, כל עוד אנחנו סופגים את ההפסדים ואנחנו אחראים להנהלה שהביאה אותו לאן שהביאה ואנחנו צופים שהוא יגיע רחוק מאוד בתוך שנה, שנה וחצי ואנחנו מנהלים את המשא ומתן עם השותפים, אני תוהה למה לתת את זה במתנה למישהו אחר על חשבוננו?

נמרוד נוביק: לכן, אנחנו נמצאים היום בנקודת זמן שבה מר יוסי מימן מוכן להגדיל את השקעתו ולתרום סכומים נוספים להשקה מחדש עם שותפים חדשים או להזנקה מחדש, ליציאה מהקפאת הליכים.

נמרוד נוביק: יש לנו שותף אחד שמוכן ששמו יופיע ונוספים שעדין לא.

נמרוד נוביק: יש לנו בנק שבתנאים כאלה יהיה מוכן לממן ולכן, רמת ההסתברות שאם אכן הממשלה והכנסת יענו לבקשתנו ויאפשרו את הרגולציה המבוקשת, הערוץ הזה ייצא מהר מאוד מהקפאת הליכים וירוץ קדימה.

ראובן ריבלין: יש לוח זמנים לתאריכים האלה?

נמרוד נוביק: כן.

נמרוד נוביק: אגב, מי ששאל על התכנית העסקית, היום אחר הצהרים הצוות שלנו יושב עם צוות האוצר של ועדת יצחקי, כדי להציג בפניהם את התכנית העסקית, שהיא כמובן דיסקרטית לפורומים יותר רחבים.

נמרוד נוביק: הערה אחרונה: שואלים אותנו, וזאת שאלה מרכזית שבוודאי תעלה גם בחדר הזה, איך אתם יכולים לעשות טלוויזיה טובה בסכום יותר קטן?

נמרוד נוביק: אני יכול לתת לכם תשובה עקלקלה וארוכה ומפורטת, אבל אני לא אעשה את זה ואתן לכם תשובה מאוד קצרה.

נמרוד נוביק: אביא לכם רק דוגמה אחת: אני חושב, שגם בחדר הזה יש רוב להנחה שהחדשות שלנו לא נופלות מהחדשות של אף אחד אחר.

נמרוד נוביק: אני אפילו שמחתי לשמוע, שבוועדת יצחקי בנוכחות אנשים, יושב ראש מועצת הרשות השניה התבטא שהחדשות שלנו הן אולי יותר מאוזנות או יותר פלורליסטיות מאשר של אחרים.

נמרוד נוביק: החדשות האלה עולות מחצית מעלות החדשות של הערוץ השני.

נמרוד נוביק: זאת אומרת, ניתן לעשות טלוויזיה לא פחות טובה בעלויות יותר מצומצמות.

שלום שמחון: תודה.

שלום שמחון: בבקשה, המנהל הכללי של הרשות השניה.

שלום שמחון: קראנו היום בעיתון שפתחתם באילו שהם הליכים כנגד ערוץ 10 בזמן טיפול הממשלה במשבר.

שלום שמחון: אני מבקש, שתסב את תשומת ליבנו גם לעניין הזה.

שלום שמחון: אם הבנתי נכון, היושב ראש שלך היה בישיבה הקודמת ואמר שהוא יוצא לדיון בנושא ערוץ 10, אז תעשו את החלוקה ביניכם.

מוסקו אלקלעי: ברשותך, אני אענה רק על השאלה השניה.

מוסקו אלקלעי: היות והואשמנו שאנחנו לא עומדים בדרישות החוק, קרי: תיקון 18 שהתקבל לפני מספר חודשים כאן, הואשמנו בפומבי בכתוב ובעל-פה.

מוסקו אלקלעי: ביקשתי מהמנהל הכללי לבדוק אם ערוץ 10 עומד בהתחייבויות שלו.

מוסקו אלקלעי: אין שום רמז לסגור, לפתוח.

מוסקו אלקלעי: ביקשתי, על פי דרישות החוק, לבדוק אם ההתחייבויות מתקיימות.

מוסקו אלקלעי: על פי דרישת החוק.

שלום שמחון: בבקשה, אדוני המנהל הכללי של הרשות השניה.

מוסקו אלקלעי: כמובן שאפשר להביא פרשנויות שונות.

שלום שמחון: מאחר ובין היתר הושמעו טענות לא נגדך באופן אישי, אלא בקשר למה שאתה אמור לעשות, אז יש לך הזדמנות להביא את זה לידי ביטוי.

שלום שמחון: חברים, יש רשות דיבור למנהל הכללי של הרשות השניה.

גלעד ארדן: הייתי מבקש שהוא יתייחס לשאלה, האם בשנת 2005 הממשלה מתכוונת להוציא למכרז את הערוץ השני?

גלעד ארדן: זה חשוב לגבי ההחלטה אם יש טעם לרציפות.

שלום שמחון: מר שקלאר, אתה לא רוצה להתייחס?

מוטי שקלאר: אני רוצה להעיר: כאשר המנהל הכללי הקודם שימש בתפקידי, אני שימשתי כיושב ראש ואף אחד לא ראה בזה ניגוד עניינים.

שלום שמחון: זה לא על סדר היום.

מוטי שקלאר: יש ברשות השניה סמכויות ולא תמיד הדברים חופפים.

מוטי שקלאר: צריך לזכור את זה.

מוטי שקלאר: לא כל דבר שנעשה בניגוד לעמדתנו, שערוץ 2 מפרסם את הפרסומות של המתחרה שלו.

מוטי שקלאר: הלכנו על קו מסוים ואמרנו: פרסומות כלליות, ערוץ 2 מחויב.

מוטי שקלאר: פרסומות ספציפיות, של תכניות נבחרות, את זה ביקשנו לעשות.

מוטי שקלאר: אבל, אנחנו מעבר לדרישה האולטימטיבית שלנו.

מוטי שקלאר: אם יש עניין לדון לגופו של עניין, בשאלה על עתידו של ערוץ 10, כן או לא, אז יש לי הרבה מה לומר על זה.

שלום שמחון: המנהל הכללי של משרד ראש הממשלה, בבקשה.

4402: אני מודה ליושב ראש הוועדה, שהסכים לדחות את הדיון בשבוע, כי בשבוע האחרון קרו כמה דברים.

4402: אני גם רוצה להביע את הערצתי לשר התקשורת, על היותו שר תקשורת.

4402: אני רוצה להגיד לך, זה משהו בלתי רגיל התיק הזה, שאין בו כסף בכלל במשרד, אבל יש מלא אינטרסנטים מסביב.

4402: כל היום הראש שלך מסתובב ואתה לא יודע על מה להסתכל.

4402: הוועדה או הצוות שאני עמדתי בראשו כללה אותי, עבדכם הנאמן, את אנשי משרד התקשורת בראשות המנהל הכללי, כללה את אנשי משרד המשפטים ברשות, המשנה ליועץ המשפטי לממשלה, הגברת לחמן-מסר, כללה את אנשי האוצר באמצעות סגן הממונה על התקציבים ואנשיו וכללה את אנשי הרשות השניה, באמצעות המנהל הכללי של הרשות, מר מוטי שקלאר.

4402: הוועדה הזאת פעלה ועבדה על פי סמכות של ועדת שרים שהקימה הממשלה וועדת שרים מיוחדת, שבעצם הורחבה ועדת השרים שהוקמה לצורך הדיון בחקיקה של התכנית הכלכלית והתווספו לה עוד מספר שרים, ביניהם: שרת החינוך והתרבות, שר הרווחה ושר הפנים.

4402: אני מוכרח לומר שני דברים בסיסיים: חשוב להבין את התהליך.

4402: אנחנו נמצאים כרגע בדיון על ערוץ שעבר פעמיים רגולציה.

4402: ישבו פה אנשי עסקים מאוד רציניים במדינת ישראל ואנשים רציניים בכלל ואמרו: ברגולציה הזאת אנחנו מקימים ערוץ לתפארת.

4402: באו פעם ראשונה, חזרו בפעם השניה והיום הם באים בפעם השלישית.

גלעד ארדן: כמה תכניות כלכליות הממשלה העבירה בשנה שעברה?

4402: צריך לזכור את הדבר הזה בראש ובראשונה.

4402: אני רוצה להגיד לך, אדוני היושב ראש, שבמדינה מתוקנת, אף אחד לא היה מרשה באמצעות בית משפט או בכל תהליך אחר, שדיון בחוק כזה בכלל יתקיים.

4402: ולמרות זאת.

4402: ..

שלום שמחון: אז אמר חבר הכנסת, שגם הממשלה עשתה את זה שלוש פעמים בשנה האחרונה.

4402: מה היא עשתה?

שלום שמחון: תיקונים בתכנית הכלכלית.

שלום שמחון: ארבע פעמים.

גלעד ארדן: בשנתיים האחרונות היו חמש הצעות תקציב.

4402: זה נכון, בגלל זה לממשלה יש "זיכיון" לארבע שנים ובתום זה יש "מכרז".

4402: אין מה לעשות.

4402: הממשלה רוצה שיהיו שני ערוצי ברודקסט במדינת ישראל משני טעמים עיקריים: האחד הוא התחרות בשוק הפרסום, על מנת שאפשר יהיה לעשות יותר פרסום במדיה טלוויזיונית.

4402: הדבר השני הוא: לאפשר הפקה מקורית של יוצרים ישראלים, כי במסגרת השיווק הענק בארצות דוברות עברית, הסרטים של מדינת ישראל לא נמכרו.

4402: מה לעשות?

4402: ניסו והם לא נמכרו.

4402: הלכו לכל הארצות דוברות העברית בעולם ולא מצאו קונים, והסתבר, שהקונים היחידים להפקה מקורית ישראלית זה במדינת ישראל.

4402: יחד עם זאת, אני רוצה להדגיש את הנקודה שאולי היא החשובה ביותר: צריך להבין, ששוק הפרסום הזה, יש לו קיבולת מסוימת.

4402: אין לו מעבר.

4402: אי אפשר ליצור יש מאין.

4402: אם לוקחים 150% מהשוק הזה ושמים אותו בהפקת מקור, לא יהיו טלוויזיות ולא הפקות מקור.

4402: אבל אם בסוף יוצרים איזו שהיא קורלאציה, וזו צריכה להיות אדוני היושב ראש, המטרה של הדיונים שאנחנו עושים עכשיו, איזו שהיא קורלאציה בין היקף השוק לבין הפקות המקור, אני חושב ששכרה של הכנסת והממשלה יצא בסופו של דבר שהן גם עיצבו את שוק הטלוויזיה בישראל וגם דאגו להפקות המקור וגם לנושא של הפרסום.

4402: כי כרגע נוצר מצב, שלפחות בערוץ אחד אין קשר, בערוץ השני זה יותר מסתדר, כי יש לו קפסיטי מסוים של הכנסות, אבל אין קשר בין ההכנסות לבין הפקות המקור.

4402: על מנת שחלק מסוים מהן, ואני מציע שזה יהיה לכולי עלמא, שלא יהיה לאחד ככה ואחד ככה, שבסופו של דבר נגיע למצב שבו אנחנו יוצרים קורלאציה בין גודל השוק לבין הפקות המקור.

מל פולישוק-בלוך: זה הוצע פה, כשדיברנו על רשות השידור.

4402: התהליך הוא לא פשוט, כי ברגע שאנחנו עושים איזה שהוא שינוי, אתה צריך לראות את כל השוק לנגד עיניך.

4402: מחר מישהו יבוא ויגיד: חבר'ה, עם כל הכבוד, מי אתם?

4402: אתם נתתם פעם אחת, נתתם פעם שניה, זה הליך שהוא לא רציני ולכן גם אני רוצה את אותם דברים.

4402: לכן, לשאלתך אדוני יושב ראש הכנסת, אי אפשר להתעלם כשקובעים משהו לערוץ 10 מערוץ 2.

4402: ולא רק מערוץ 2 אלא גם מכל הערוצים האחרים וכל המדיות הטלוויזיוניות האחרות, לרבות הטלוויזיה בכבלים וכולי.

גלעד ארדן: וכשמביאים לנו הצעה לעשות רדיו ארצי חדש, מתחשבים גם בשוק הפרסום?

גלעד ארדן: כי לא קיבלנו תשובה מהאוצר לגבי זה.

יחיאל חזן: שם לא מתחשבים.

4402: אי אפשר להתעלם מכל השוק הטלוויזיוני וזה כולל גם את ערוצי הנישה כמו הערוץ הרוסי, ערוץ החדשות, ערוץ המוסיקה וגם הערוץ הערבי שיקום במהרה בימינו.

4402: לכן, בנושא הזה: לא תשנו את הרגולציה של ערוץ 10 ובא לציון גואל.

4402: זה לא עובד בצורה הזאת.

4402: מי הם השחקנים בשוק?

4402: יש שלושה זכיינים בערוץ 2, יש מפעיל של ערוץ 10 ויש את כל האחרים, הכבלים, הלווין וכל מה שקשור בעניין הזה.

4402: במסגרת הזאת, יש כוונה וצריך גם כשקובעים את הרגולציה, לחשוב מה אנחנו עושים עם הערוץ השני בתום תקופת ההארכה של השנתיים.

4402: אני אתייחס לזה בהמשך, אבל צריך להבין שהוא חלק מהתהליך כולו.

4402: לעניות דעתי, הבעיה בערוץ 10 היום לא קשורה ברגולציות.

4402: כרגע, לערוץ 10 אין שום מגבלות רגולטוריות.

4402: הוא, את כל המגבלה הרגולטורית, התחיל ב-1 במרץ.

4402: היום אנחנו בקושי ב-21 במאי ועוד לא קרה כלום.

4402: זאת אומרת, אין לחץ של מדינת ישראל או של הערוץ השני, שבערוץ הזה יקרה משהו.

4402: למה דרוש הנושא של השינוי הרגולטורי הזה?

4402: על מנת לאפשר לערוץ 10, אם ממשלת ישראל רוצה, את קיומו של הערוץ.

4402: לגייס משקיע בתנאים כאלה שיכולים להוות אטרקציה למשקיע.

4402: אבל, אני רוצה להגיד למשקיע וגם למר יוסי מימן ולפני זה במאמר מוסגר: נפגשנו עם כולם.

4402: עשינו שימוע לכל הגורמים האפשריים שרצו לבוא בפנינו ונפגשנו אתם.

4402: בנוסף, נפגשנו עם הנאמנים הן בפגישות פורמליות ובין בפגישות לא פורמליות.

4402: נפגשנו עם אדון מימן, נפגשנו עם אנשי "קשת" בראשות עוזי ורטהיים ושמענו את כולם על כל מה שקורה בשדה.

4402: אחת המחשבות, מאחר ואנחנו הולכים לאיזה שהוא תהליך בערוץ 2, לקבל החלטה על התהליך הזה ולאפשר לאחד מהזכיינים של ערוץ 2 לנצל את ניסיונו או הצלחתו או כל דבר אחר, מבלי שיש לו בעיות של בעלויות צולבות, לאפשר לערוץ 10 להגיע בצורה שכמובן תיקבע בין הנאמנים, בין אדון מימן ולבין הזכיין של ערוץ 2, ולאפשר לו בסוף שני ערוצי ברודקסט, שיש בהם גורמים שכבר יודעים מה הם ערוצי ברודקסט.

4402: זאת היתה המחשבה הראשונה.

4402: ולכן אנחנו, לכל אורך הדרך, הן באמצעות רעיונות מסביב ובין באמצעות הצוות שאני עומד בראשו, נתנו ואנחנו עדין נותנים שכאשר תבוא תכנית הן באמצעות הנאמנים והן בכל אמצעי אחר, שתלווה בתכנית עסקית שמביאה לערוץ איכותי.

4402: אנחנו מוכנים לשקול באופן חיובי דרך רגולטורית, על מנת לאפשר לערוץ הזה לקום ולחיות.

4402: אני גם הוצאתי אתמול מכתב בעניין הזה, שאומר את הדברים כמות שהם.

שלום שמחון: מכתב למי?

4402: לנאמנים.

דוד טל: אם היית אומר לי את זה אז, לפני שנתנו את הזיכיון, יכול להיות שגם אני הייתי מתמודד.

דוד טל: הייתי יודע שהרגולציה היא כזאת והדרישות לא בשמיים והייתי מתמודד גם כן.

דוד טל: מי שמך לעשות זאת?

4402: לכן הקדמתי ואמרתי בהתחלה, שהתהליך הזה הוא לא תהליך שאפשר לדעת מה קורה בסופו.

4402: אני יכול להתחיל בדרך מסוימת ויכול להיות שמישהו כמו בית המשפט יגיד לי: תפסיק את התהליך אדוני, ואם אתה רוצה תצא למכרז חדש של ערוץ 10.

4402: מצב כזה יכול לקרות.

דוד טל: ואתה תוקע כף לידי שבשנה הבאה הוא לא ישב פה?

נמרוד נוביק: שיבוא ויקנה.

שלום שמחון: רבותי, אתם לא רשאים להתפרץ.

ראובן ריבלין: כשאתה אומר שיבוא ויקנה, השאלה כמה זה שווה.

נמרוד נוביק: אנחנו מוחקים את החובות.

דוד טל: אדוני, יושב ראש הכנסת, יש פה דברים שהדעת לא סובלת אותם.

דוד טל: זה מאוד מעוות.

4402: צריך להבין: הדרישה הראשונית של אנשי ערוץ 10 היתה, או הבקשה הראשונית היתה, תנו לנו לעשות טלוויזיה לפי ההכנסות שיש לנו.

4402: זה היה מצב שנדמה לי שגם הם, כשהם יצאו מהחדר לפני שהם ביקשו, הם ידעו שזה דבר שאנחנו לא יכולים לאפשר אותו.

4402: אני לא רוצה להיכנס כרגע למספרים, אבל הם היו קטנים מדי לקיומה של טלוויזיה בכל צורה ובכל אופן.

4402: העובדה היא, שגם היום הגיעו ל-24% או 25% רייטינג בנושאים מסוימים ועדין נדרש בעל הבית לשים כל חודש כסף בשביל להביא למצב שבו הטלוויזיה תוכל להתקיים וכל זה, כשכל הנושים כולם עומדים בפני הקפאת הליכים.

4402: זאת אומרת, לא מקבלים את חובם.

4402: זאת אומרת, רק בשביל השוטף, בשביל לבצע את השוטף...

4402: לעצם העניין, צריך להבין שהתכנית העסקית צריכה להיבחן לא רק דרך הנושא של האם היא תיתכן או לא.

4402: יש פה דברים שהם מעבר לתכנית העסקית, כי אם יביאו תכנית עסקית, שבה מראים שהולכים לעשות טלוויזיה ב-100 מיליון שקל, טלוויזיה שכזאת לא תתרומם לעולם.

4402: חבל על הזמן.

4402: אם הטלוויזיה לא תהיה איכותית באמת וישקיעו בהתחלה כמו שאדון מימן לצערנו השקיע ולא הצליח להרים את הערוץ, אם לא תהיה השקעה מחודשת שיבינו שבהתחלה צריך להשקיע יותר מההכנסות הצפויות, לא יכולה להיות טלוויזיה כזאת, כי הטלוויזיה לא תמשיך לדשדש ובסוף נצטרך לסגור אותה.

4402: לכן, התכנית העסקית תיבחן על ידי הגורמים שקבענו, לצורך העניין, בהיבט של באיזה סכומי כסף, כולל השקעה, אפשר להרים טלוויזיה שתוכל להתקדם מצד אחד.

4402: החלק השני, שהמשקיעים שמדובר עליהם, וזה לא הסרט שהיינו בו קודם שיש יוסי מימן וכל השאר, כי כל השאר לא שמו אגורה אחת חוץ מאדון מימן.

4402: מדובר באמת קבוצה של אנשים שמוכנה ויש לה את היכולת להשקיע בערוץ.

4402: לצערי הרב, התהליך הזה, לעשות אותו על הפלטפורמה הקיימת של חוק ההסדרים היא מאוד לא סבירה.

4402: זה איזה שהוא תהליך של בחינה.

4402: זה צריך תהליך של דיון ציבורי, זה צריך תהליך שבו עד שלא נראה מול העיניים, באמת, מה התכנית העסקית המדוברת הזאת ונוכל לדון בה ונוכל לשוחח בה, אי אפשר יהיה לעשות את זה על הפלטפורמה הקיימת.

4402: אני רוצה לסכם ולומר: דנו בכל השוק כולו.

4402: דנו גם במה שאנחנו חושבים שצריך לעשות בערוץ 2.

4402: דנו במה שאנחנו חושבים שצריך לעשות במקרה שערוץ 10 חס וחלילה, בסופו של דבר ייפול.

4402: דנו בכל הנושאים של איך יוצרים את המצב של שני ערוצים מסחריים, ברודקסט, במידת האפשר.

4402: אבל, לצורך העניין, אנחנו לא רוצים להתחיל את הדיון הציבורי ולא רוצים לזעזע את כל המערכות האחרות, לפני שאנחנו רואים מולנו את אותם אנשים ששמם כרגע לא ידוע או ידוע בחלקו.

4402: את אותה תכנית עסקית שאנחנו לא יודעים כרגע במה מדובר ובאיזה אופן הדברים יתקדמו.

4402: אנחנו עוד לא יודעים מה הן בקשות הרגולציה של משקיעים חדשים, כי יכול להיות שלנו יש מחשבות מסוימות ולהם יש מחשבות אחרות.

דוד טל: אז איך נוכל להחליט?

4402: רק שניה אחת.

4402: ולכן, אני רוצה לומר, שאנחנו מצפים היום לראות את התכנית העסקית של הטלוויזיה.

4402: אנחנו אולי לא נראה עדין את השמות שמזכירים, אבל, את כל העניינים האלה נצטרך להביא בסופו של דבר לוועדת שרים וגם פה לוועדת הכלכלה, על מנת שהדיון הזה יהיה כזה, שלא יעשה תהליך שמישהו בסוף יכשיל אותו, כי אנחנו צריכים לחשוב לכל אורך הדרך, שיש אנשים וחלקם נמצאים בחדר הזה, שרצונם להכשיל את התהליך הזה.

4402: להגיע למצב שבו התהליך שאנחנו עושים הוא גם אפשרי בהיבט החוקי-משפטי-ציבורי והוא גם אפשרי להביא למימוש מטרות הממשלה.

שלום שמחון: תודה רבה.

ראובן ריבלין: אני רוצה להפנות את תשומת ליבם ולדבר אל חברי הכנסת הנמצאים כאן:

ראובן ריבלין: התמזל מזלי, ונתמנתי ב-6 לחודש מרץ 2001 לשמש כשר התקשורת של ישראל.

ראובן ריבלין: נגזר עלי, בחודש הראשון בתפקידי כשר התקשורת, לבוא ולגזור את הסרט ולתת את הרשיון לזכייני ערוץ 10, הערוץ השלישי כפי שנקרא אז.

ראובן ריבלין: ואז אמרתי, שאני מקווה שבעוד שנה השמחה הגדולה שנעשית כאן עכשיו ושנערכת כאן עכשיו, לא יהיה הדבר כאיזה שהוא מפח נפש שייפול על ראשי.

ראובן ריבלין: נתמזל מזלי לגזור במספריים ששייכות כולן לפואד ואני מקווה רק שהמספריים האלה לא תגזורנה את הידיים שבהן אני גוזר את הסרט.

ראובן ריבלין: אמרתי זאת, מלא הערצה מול אותם זכיינים אשר התחרו ביניהם.

ראובן ריבלין: היו ארבעה זכיינים ששניים מהם זכו.

ראובן ריבלין: אחד עתר לבית המשפט הגבוה לצדק אפילו.

ראובן ריבלין: היתה מלחמה גדולה על ערוץ 10.

ראובן ריבלין: בשנות ה-90, היתה עדנה לתקשורת בישראל וכל אחד חשב שמדובר פה בדבר שהשמיים הם הגבול.

ראובן ריבלין: אני מוכרח לומר, שכל התנאים שעל פיהם קיבל הזכיין של ערוץ 10 את הזיכיון שלו, היו תנאים שהוא הציג אותם והוא הביא אותם בפני הוועדה, שהיתה ועדת המכרזים מהרשות השניה, שבאה וקבעה על פי אותן הצעות ואותן הבטחות או התחייבויות, את הזיכיון לאנשי ערוץ 10 והם יצאו לדרך.

ראובן ריבלין: נכון, יש טענה אחת רצינית ביותר, שהכנסת כבר דנה בה.

ראובן ריבלין: מי שישב פה בכנסת הקודמת, שמע את קולותיהם של אותם טוענים, חבר הכנסת איתן כבל וחבר הכנסת דוד טל.

ראובן ריבלין: הטענה היתה, שערוץ 10 נכנס לאותה מערכת, מתוך ידיעה ברורה שערוץ 2 עומד לסיים באוקטובר 2003 את הזיכיון שיש לו.

ראובן ריבלין: ואני, כשר תקשורת, פעלתי, עמלתי ואני עדין בכל מקום שתהיה לי השפעה אעמוד על כך, שצריך לעבור היום לשיטת הרשיונות ולא לשיטת הזיכיונות.

ראובן ריבלין: לא לעשות עוד מכרזים אלא לבוא ולקבוע בחוק תנאי-סף, שבהם יוגדר בדיוק מה צריך כל אדם שרוצה רשיון לשדר טלוויזיה לציבור, ובכלל זה ליצירה המקומית.

ראובן ריבלין: תנאי הסף שאני דיברתי עליהם כאשר ביקשתי לבוא עם ההצעה לא סיפקו את האומנים והיוצרים ואמרתי להם: היזהרו, אתם לא יודעים לאן הולכים, משום שפעם התקשורת נבנתה פלטפורמות פלטפורמות, האגרה היתה מיועדת לאגרה ואחר לא יכול היה לעסוק בפרסומות.

ראובן ריבלין: פעם היתה אגרה והיום יש אגרה ופרסומות לרשות השידור.

ראובן ריבלין: הרשות השניה היתה מיועדת רק לפרסומות.

ראובן ריבלין: לצערי הרב, גם הכבלים היום משדרים, כתוצאה מכך שיש שידורים מחוץ לארץ, ומחוץ לארץ אפשר להעביר גם פרסומות ממוקדות לאזורים מסוימים.

ראובן ריבלין: כל הפלטפורמות מתערבבות וזולגות אלה לאלה.

ראובן ריבלין: אנחנו נמצאים במצב שבו אנחנו מגיעים לאיזה שהוא רגע של אמת, שנצטרך לעשות מחשבה חדשה.

ראובן ריבלין: יחד עם זאת, צריכים לזכור, שבשנת 90 איש לא חלם שתהיה יצירה ישראלית בפריים-טיים בטלוויזיה, כדבר שמתבקש על ידי הציבור.

ראובן ריבלין: אנשי ערוץ 2 יצרו טלוויזיה יש מאין ואני לא אומר שיש להם זכויות עולמים על העניין הזה.

ראובן ריבלין: הם גם הרוויחו הרבה כסף, אבל לפני שמחליפים ישן בחדש, אז אומרים: "ישן מפני חדש תוציאו".

ראובן ריבלין: אחרי שהחדש קיים ויותר מכך אומרים, "חדשים מקרוב באו לא שיערום אבותיכם".

ראובן ריבלין: זה נאמר בפרשת "האזינו" ראה שם שם, על כל הפרשנויות ותיזהרו היזהרות מוחלטת.

ראובן ריבלין: אני רוצה לומר לכם: הדבר שנאמר פה על ידי נציג ערוץ 10, שליבי ליבי לו ואני מצדיע למשקיעי ערוץ 10 על העוצמה והתעוזה ועל היכולת עוד היום להאמין, שהם בעצמם יכולים בלי שותף אסטרטגי לקיים את אשר הם מקיימים.

ראובן ריבלין: ובקשתם, שהביאה לכאן ,לחדר קדוש זה גם את הערוץ הרוסי.

ראובן ריבלין: ..

יוליה שמאלוב-ברקוב: הערוץ הישראלי בשפה הרוסית.

ראובן ריבלין: הערוץ הישראלי בשפה הרוסית.

ראובן ריבלין: אבל, אני מודיע לכם שזה ערוץ שהלוואי ויחזיק מעמד ויתפתח.

ראובן ריבלין: אני רואה פה את אנשי החדשות.

ראובן ריבלין: כולם באים לכאן כדי לבוא ולומר לך, אדוני, המנהל הכללי של משרד התקשורת, אדוני, המנהל הכללי של משרד ראש הממשלה, האנשים שיהיו בסופו של דבר בראשות המועצה הלאומית לתקשורת, והם יושבים פה רק מפני שהם אומרים: מיד אחרי שגמרת עם ערוץ 10, תגמור אתנו גם כן.

ראובן ריבלין: כי רגולציה, אם היא מתבטלת היא מתבטלת לגבי כולנו.

ראובן ריבלין: אין חכמות.

ראובן ריבלין: אנחנו הגשנו מכרז ואנחנו הגשנו מכרז.

ראובן ריבלין: הטענה היחידה שהיתה טענה צודקת, היתה טענתו של ערוץ 10 האומרת:

ראובן ריבלין: מדוע אתם באתם ונתתם לאנשי ערוץ 2 הארכת זיכיונות?

ראובן ריבלין: הארכת הזיכיונות נבעה כל כולה מרצונה של הממשלה, בהחלטה של הממשלה, לעבור משיטת הזיכיונות לשיטת הרשיונות.

ראובן ריבלין: אני אתן לכם הרצאה מיוחדת כאן, בבוא העת אם תבקשו את שירותי, לעניין זה.

ראובן ריבלין: ערוץ 10 בא עם טענה זאת והוא בא וביקש לומר, שהנושא העיקרי שהטריד את ערוץ 10 היה בכך שערוץ 2 פועל בשיטה הארצית.

ראובן ריבלין: זאת אומרת, בשידור ארצי.

ראובן ריבלין: אתה יכול להדליק טלוויזיה עם אנטנה רגילה ולצפות בערוץ 2 כמו בערוץ 1, בעוד שערוץ 10, הוא ערוץ אווירי שיכול להיות רק דרך הכבלים על כל התפלגויותיהם והלווין.

ראובן ריבלין: בא משרד התקשורת וטען טענה צודקת, משום שהיו מהמומחים שאמרו שאי אפשר לרכוש קהל צופים כאשר אין לך את היכולת לקיים שידור ישיר, ארצי, שבא לכל טלוויזיה בכל בית עם אנטנה רגילה.

ראובן ריבלין: משרד התקשורת הציע לערוץ 10 ערוץ ארצי.

ראובן ריבלין: כמובן, שהדבר הזה עולה כ-50 מיליון שקל, עכשיו אולי פחות, כ-10 מיליון דולר.

ראובן ריבלין: היום זה קצת יותר, מחר זה קצת פחות, וערוץ 10 אמר: תודה רבה, אנחנו לא רוצים.

נמרוד נוביק: טעות, כבוד היושב ראש.

ראובן ריבלין: כך נמסר לי.

ראובן ריבלין: כפי שאני זוכר, יש לכם את האפשרות לקבל גם ערוץ.

נמרוד נוביק: ואנחנו לוקחים את זה.

ראובן ריבלין: אני אומר, שגם ערוץ 10 מאוד שמח כאשר דיברנו על שיטת הרשיונות והפחתת הרגולציה לקראת תנאי סף, שבמידה רבה היא גם משא ומתן עם היוצרים.

ראובן ריבלין: הם לא התנגדו לשיטה זו.

ראובן ריבלין: אבל, בגלל אותה טענה של ערוץ 10, אני עד היום מתפלל שהם יחזיקו מעמד.

ראובן ריבלין: אבל, בגלל אותה טענה, אנחנו ויתרנו לערוץ 10 בועדה זאת ובממשלה על התחייבויות בסך 300 מיליון שקל על הפעלת הערוץ בשנה הראשונה.

ראובן ריבלין: להלן הדברים שאמר יושב ראש הישיבה, עם קבלת ההחלטה באימוץ הבקשה של ערוץ 10, לוותר להם על אותן התחייבויות שהיו על פי הצגת מרכולתם מטעמם.

ראובן ריבלין: אומר יושב ראש הישיבה שהיה חבר הכנסת דאז והוא חבר הכנסת גם כיום, אבל כיום אני בכנסת והוא בממשלה, יושב ראש ועדת הכלכלה דאז, אברהם פורז, ואני מקריא: לא קיים בעל זיכיון את התנאים והמחויבויות, תבטל המועצה את זיכיונו.

ראובן ריבלין: מצטט חבר הכנסת פורז ויושב ראש הוועדה דאז, בתוך תנאי הרשיון.

ראובן ריבלין: הוא אומר לאנשי ערוץ 10: באתם וביקשתם הגנה מפני נושים שלא מילאתם את התחייבויותיהם ופחדתם שיום אחרי שהחוק יאושר, מישהו ירד לחייכם ובקשתם את הגנתנו.

נמרוד נוביק: אין נושה שלא קיבל את כספו עד הגרוש האחרון.

נמרוד נוביק: זה לא מקובל בתעשיית התקשורת.

ראובן ריבלין: מר נוביק, אני אומר שאני מצטט.

נמרוד נוביק: כבוד היושב ראש יודע, ששם טוב זה נכס.

ראובן ריבלין: אין על זה ויכוח.

ראובן ריבלין: אני אומר, שאדם שמצטט את הדברים בשם אומרם - גואל עולם.

ראובן ריבלין: כל מה שאני מצטט, אם הוא טעה, אני מבקש סליחה מטעמו על טעותו.

שלום שמחון: כל הסעיף הזה היה מטומטם.

ראובן ריבלין: שמע, אם עשינו דבר מטומטם, הריני מודה בטמטומי.

ראובן ריבלין: כל הדברים היו בהסכמה פה אחד של כל הוועדה הזאת.

ראובן ריבלין: אולי בגלל השפעתו של יושב ראש הוועדה או של שר התקשורת דאז, אבל, אלה הן העובדות.

ראובן ריבלין: אנחנו נותנים לכם הגנה, אומר אברהם פורז, אבל ההגנה היא כמו קצין מבחן.

ראובן ריבלין: כשאתה לא עומד במבחן, אתה יושב חלילה על מה שעשית קודם על מה שביצעת.

ראובן ריבלין: אני לא רוצה לומר מה שהוא אמר כדי לא לפגוע.

ראובן ריבלין: עם כל הכבוד למר נוביק, הרגולטור, שכביכול חנק, נתן לכם את כל האפשרויות בעולם מתוך כך שהוא רצה באמת לבוא לקראתכם, על מנת לבוא ולראות באמת, אולי אנחנו לא רואים את אשר אתם רואים.

ראובן ריבלין: יותר מכך, אני, כשר תקשורת בעבר, ישבתי מלא הערצה מול אדון מימן ואמרתי לו: מימן, אני אנסה לעזור לך, אבל, איך אומרים הבוכרים בירושלים: הלך החבל אחרי הדלי.

ראובן ריבלין: כאשר אתה שולח את החבל עם הדלי למטה, לבור, והוא לא קשור, הוא נופל עם הדלי למטה.

ראובן ריבלין: תשקול, האם באמת אין האנגלי אומר: cut your losses והוא, באומץ רב אמר:

ראובן ריבלין: אני ממשיך והגיע לאלי זוהר.

ראובן ריבלין: אתה מבין?

ראובן ריבלין: עכשיו, זוהר זו תחנה מצוינת, כי זוהר הוא מזהיר.

ראובן ריבלין: אבל, אחרי זוהר יש תחנות נוספות.

ראובן ריבלין: לכן, עם כל הכבוד לטענה ולכל הרצון שלי להגיע למצב שבו אנחנו נוכל לרבע את המעגל וליישר את העיגולים ולהגיע לאיזו שהיא דרך, מה שאמר המנהל הכללי של משרד ראש הממשלה הוא דבר שאני לא מבין, איך הוא יתקיים ואיך הוא יתגשם משום שאתה בא ואומר: בואו אלי, אבל קודם תשלמו לי.

נמרוד נוביק: תשלמו לי?

נמרוד נוביק: הרי לא ביקשנו גרוש מהקופה הציבורית.

נמרוד נוביק: מעולם לא.

ראובן ריבלין: אם לא, אני מקווה שאפשר שזה יסתדר.

ראובן ריבלין: אני רוצה לסיים ולומר: כאשר היינו רגולטור, נשמעה זעקה ובצדק, על ידי נוביק וקודמיו והיא נתקבלה על ליבנו.

ראובן ריבלין: היום אומר יושב ראש הועדה, שאולי לא היה צריך לקבל את זעקתו.

ראובן ריבלין: אנחנו קיבלנו את זעקתם ונענינו ונעתרנו ואמרנו: תראו, אם אנחנו יכולים לשמש וללכת כמנהג בית-הלל, נעשה זאת, וכך עשינו.

ראובן ריבלין: לכן, אני חושב שהרגולטור הלך לכיוונם או לכיוון בקשותיו של ערוץ 10.

ראובן ריבלין: אני חושש, שכאשר ריחמנו אנחנו יצרנו מצב שבו התאכזרנו.

ראובן ריבלין: זו השאלה היחידה ורק ההיסטוריה תוכל לשפוט.

ראובן ריבלין: היום, מתוך כוונה והכרה, כבר פוצה המבקש את כל הפיצויים האפשריים.

שלום שמחון: תודה.

שלום שמחון: חבר הכנסת דוד טל, בבקשה.

דוד טל: אדוני היושב ראש, אני רוצה לומר לך שאם אנחנו הולכים לנסות ולהגיע לכיוון שאמר המנהל הכללי של משרד ראש הממשלה, אני חושב שזה לא נכון, זה לא ראוי וזה לא צודק.

דוד טל: אם אנחנו מחליטים להוריד את עצמת הרגולציה, נכון לבוא ולומר: רגע, עושים "פריש- מיש" לגבי הכל מחדש.

דוד טל: יכול להיות שטעינו, שהרמה שהצגנו אולי קשה מאוד, כדי שגם יוכלו לשרוד וגם ליצור רווחים.

דוד טל: אז אולי צריך להוריד את זה, וזה מה שאנחנו עושים עכשיו.

דוד טל: הכיוון הוא ללכת ולהוריד את זה.

דוד טל: אם אנחנו מתכוונים להוריד את זה, אני חושב שהכי נכון זה לבדוק עד כמה המינימום שאנחנו מוכרחים, ומעבר לזה אי אפשר להתפשר, אבל אז לפתוח את כל הזיכיון הזה מחדש.

דוד טל: לתת אפשרות לכל האנשים שרצו להתמודד, אלא שראו את עצמת הרגולציה שהיא כל כך גבוהה, שאי אפשר להתמודד והם לא יכולים לעמוד בזה, לתת להם את אותו סיכוי, את שוויון –ההזדמנויות.

דוד טל: שהם יוכלו להתמודד גם כן.

דוד טל: ואז, אם ירצה מר נוביק להתמודד, יוכל גם כן.

דוד טל: אבל, ממילא אמרת שמר מימן מוכן לקחת על עצמו ולספוג ולספוג ולספוג.

דוד טל: כמובן שיספוג את מה שקרה עכשיו...

נמרוד נוביק: ולהעניק את זה למישהו אחר.

דוד טל: למה להעניק את זה למישהו אחר?

דוד טל: ברגע שהתחלת להשקיע, קבעת לעצמך איזו שהיא מסמרה שזה שלך וזהו?

דוד טל: לא הצלחתם לתעל את זה טוב.

דוד טל: העסק לא נוהל מכל מיני סיבות.

דוד טל: אני יוצא אפילו לשיטתם, שהרגולציה היתה יותר מדי קשה והם אכן באו לכאן והם לא ראו את זה וביקשו הנחה וקיבלו את ההנחה.

דוד טל: באו פעם שניה ובאו פעם שלישית.

דוד טל: אתה תוקע כף לידי שבשנה הבאה אתה לא תהיה עוד פעם פה ותבקש ממני שוב?

דוד טל: איפה יהיה הצדק?

דוד טל: איפה יהיה שוויון ההזדמנויות כלפי משקיעים אחרים, שאנחנו רוצים שגם הם יכנסו?

דוד טל: יכול להיות, שהם יהיו אולי יותר יעילים מכם, אולי טובים מכם.

דוד טל: כושר היכולת והניהול שלהם טוב יותר ואז אנחנו לא נצטרך כל הזמן לרדת ברמות של ההפקה המקומית.

דוד טל: אגב, אינני מבין בזה הרבה.

דוד טל: אינני יודע מה האינדיקציה.

דוד טל: אדוני היושב ראש, עם כל הכבוד, אני חושב שאסור לנו לתת יד גם לא למהלך של הממשלה, שבקטע הזה היא רחמנית בת רחמנית, כי אז אנחנו בסופו של דבר נתאכזר לרחמנים.

שלום שמחון: תודה רבה.

שלום שמחון: אני חייב להתייחס לדבריו של חבר הכנסת דוד טל וגם לחלק מהדברים שנאמרו על ידי יושב ראש הכנסת משתי סיבות: הישיבה היום זומנה כדי לשמוע מה הפתרונות של הממשלה למשבר בערוץ 10.

שלום שמחון: הממשלה יכלה לנקוט בשני הליכים, בחודשיים שהיו לה עד השלב הזה.

שלום שמחון: ראשית, להגיד לרשות השניה שיש להפעיל את הסעיף הזה שנמצא בחוק, שיכול להיות שלא צריך היה להתקיים.

שלום שמחון: להפעיל את הסעיף הזה בחוק ולשלוח את החברה הביתה.

שלום שמחון: כמו כן, להגיד לערוץ 10: אין לנו עניין לעזור לכם.

שלום שמחון: תפסיקו לבלבל את המוח.

שלום שמחון: לא הצלחתם – שלום להתראות.

שלום שמחון: נכון לרגע זה, הניסיון לחזור על מה שקרה בדיון הקודם ולהכניס את ערוץ 10 לפינה, למרות העובדה שבינתיים קרו כמה דברים: 1.

שלום שמחון: הוקמה ועדת שרים מיוחדת לטפל בעניין.

שלום שמחון: 2.

שלום שמחון: הוקם צוות בראשותו של המנהל הכללי של משרד ראש הממשלה לטפל בעניין הזה.

שלום שמחון: 3.

שלום שמחון: מונו שני עורכי דין מכובדים כדי לטפל בניהול השוטף של ערוץ 10. 4.

שלום שמחון: יזם שהוא במקרה הזה מר יוסי מימן, הסכים להזרים 1.2 מיליון דולר לחודש.

שלום שמחון: זה אומר, שהוא מגדיל את ההפסד שלו בשנה הקרובה או בחודשים שבהם הוא יידרש לעשות את ההפרשה הזאת בקנה מידה גדול.

שלום שמחון: 5.

שלום שמחון: מתנהל משא ומתן עם יזמים נוספים.

שלום שמחון: חמשת הנקודות האלה הן לא חמש נקודות שחברי הכנסת, עם כל הכבוד, יכולים להתעלם מהן.

שלום שמחון: במקום שאנחנו נגיד למנהל הכללי של משרד ראש הממשלה, שהוא ידיד טוב שלי ואני מעריך אותו באופן אישי: אדוני, היה להם חודשיים לטפל בעניין.

שלום שמחון: נכון לרגע זה אתם לא באים אלינו עם משהו מוגמר.

שלום שמחון: אנחנו לוחצים את הבעלים של ערוץ 10 לפינה ומתחילים לדבר על דברים נוספים.

שלום שמחון: זה ברור לחלוטין ...

דוד טל: ממש אין לי כוונה ללחוץ אותם לפינה.

שלום שמחון: במצב הנתון, זה ברור לחלוטין שבשוק הפרסום שהלך והתכווץ, ודיברנו על זה בנושא אחר... אגב, זה הפוך ממה שהמנהל הכללי של משרד ראש הממשלה אמר פה.

שלום שמחון: הממשלה הביאה משהו שהוא בניגוד למה שהוא אמר בנושא וצריך לומר את זה בגלוי.

שלום שמחון: למרות העובדה הזאת, זה ברור לחלוטין שההקלות לא ניתנו רק לערוץ 10.

שלום שמחון: הקלות ניתנו גם לערוץ 2, בעצם העובדה שהוארך לו עד 2005.

שלום שמחון: בואו לא נגלגל את עינינו לשמים...

דוד טל: הם לא מעניינים אותי.

דוד טל: אני מתעניין בערוץ 24, מה זה משנה?

דוד טל: חברה יכולה לקבל זיכיון.

דוד טל: מה אתה מתמקד בערוץ 2 ובערוץ 10?

גלעד ארדן: רציתי להבין, וברצוני לשאול כמה שאלות הבהרה, כדי לקבוע את עמדתי.

גלעד ארדן: חבל לי, שיושב הכנסת נאלץ לעזוב, כי אני רציתי להבין לגבי הרגולציה הקודמת: אמר יושב ראש הכנסת, שאחרי הרגולציה הנוכחית, כל השחקנים שנמצאים פה, בחדר, ידרשו בעצם את אותם שינויים.

דוברים: נכון.

גלעד ארדן: רציתי לשאול: האם בפעם הקודמת, כששיניתם את הרגולציה, האם ביצעתם.

גלעד ארדן: ..

דובר: בוודאי.

דובר: ..

שלום שמחון: אמר בעצמו יושב ראש הכנסת.

שלום שמחון: ..

גלעד ארדן: שאלה נוספת למנהל הכללי של משרד ראש הממשלה: האם לשיטתכם, חוסר ההצלחה של ערוץ 10 נובע מכך שהמשקיע לא הסכים מראש להוציא יותר מאשר ההכנסות הצפויות לו, כפי שאתה אמרת, שכדי להצליח צריך להבין שבהתחלה מוציאים יותר מההכנסות, או, שהחלק המרכזי של הנפילה היה הירידה בשוק הפרסום הישראלי?

4402: זה מאוד מורכב.

4402: בעיקרון, הוא "שפך" שם כסף מפה ועד להודעה חדשה.

4402: אני לא מומחה לעניין הזה ואין לי מושג בעניין הזה.

4402: אני לא יכול להגיד לך.

4402: יכול להיות שהקונספט שלו, יכול להיות שההשקעה בנישה אחת יותר מאשר בשניה, לא הצליחו למצוא את כמות הצופים שרצו למשוך.

4402: היו כמה דברים שהקלו.

4402: אם אתה שואל אותי, מלחמת המפרץ האחרונה למשל, העלתה את הרייטינג בערוץ החדשות שלהם הרבה יותר מאשר קודם, כי היו להם כמה דברים טובים שם.

4402: אבל, בעיקרון, אי אפשר להצביע אם זה כשל ניהולי , אם זה כשל של חוסר ניסיון.

4402: אני לא יודע.

גלעד ארדן: חלק מההחלטה בפעם שעברה לעזור להם היה דווקא בגלל ההארכה של הזיכיונות לערוץ 2.

גלעד ארדן: אני לא הבנתי מה קדם למה בפעם שעברה?

4402: אין קשר.

דוידה לחמן-מסר: יש כאלה שאומרים שהדבר הכי טוב שקרה לערוץ 2 היה ערוץ 10.

שלום שמחון: חבר הכנסת וילן, בבקשה.

אבשלום וילן: אם נסכם את תמצית הדיונים בשנים האחרונות, בסופו של דבר, הרצון האמיתי של כולם הוא קיום תחרות.

אבשלום וילן: הבעיה פה, שכל פעם באים ואומרים להוריד את רמת הסף של התחרות.

אבשלום וילן: האלטרנטיבה, הקצה השני של זה היא: אין רגולציה, אין פיקוח בכלל.

אבשלום וילן: כל הרציונל הוא להחזיק טלוויזיה ברמה של ההפקות המקוריות ולתת לזה הגדרות.

אבשלום וילן: ואז, השאלה פה בעצם, מה אם אתה אומר עוד פעם להקטין את הרגולציה?

אבשלום וילן: הלכנו לקראת כל הצדדים בשנים האחרונות, אני לא יודע אם מעבר, אבל מעל בטוח.

אבשלום וילן: אני חושב שאם ערוץ 10 ירד מהבמה, זה יהיה רע מאוד גם למשק הישראלי וגם לשוק.

אבשלום וילן: אבל בואו נעשה את החשבון באומץ ונסתכל לאחור, למרות שאני לא רוצה להיכנס להיסטוריה, מר יצחקי, אבל, הלווין ממשיך להפסיד כסף.

אבשלום וילן: "פנינו אל השמש העולה".

אבשלום וילן: בואו נסתכל קדימה.

אבשלום וילן: גם ערוץ 10, שצריך להיות בתחרות, מפסיד.

אבשלום וילן: הכבלים, מפסידים.

אבשלום וילן: ערוץ 1 - אתם בכלל רוצים לפרק אותו לפי היומיים האחרונים.

אבשלום וילן: ערוץ 2 - מפסיד בשנה האחרונה.

אבשלום וילן: כל השוק הזה בבעיה.

אבשלום וילן: השאלה היא כזאת, בהנחה שכן רוצים להמשיך, מה היא התכנית העסקית של ערוץ 10?

אבשלום וילן: את זה לא שמענו.

אבשלום וילן: בלי תכנית עסקית, אני לא רואה אילו עוד הקלות ניתן ברגולציה, כאשר לא ברור מי נכנס ומה נכנס.

אבשלום וילן: כל הכבוד לרון לאודר, שאולי מסיבות ציוניות ואחרות רוצה להיכנס.

אבשלום וילן: יבורך.

אבשלום וילן: רק יש לי בקשה אחת, הדברים כל כך רגישים פה ואני מבקש מהמנהל הכללי של משרד ראש הממשלה: ציבורית, ידועים הקשרים ההדוקים שקיימים בין שר האוצר לרון לאודר.

אבשלום וילן: לכן אני חושב, שאם רון לאודר הוא בסדר גמור והוא לא בבעלויות צולבות, אני מבקש למען גילוי נאות.

אבשלום וילן: ..

גלעד ארדן: - - -

אבשלום וילן: גלעד ארדן, תלמד להגן במקומות הראויים.

אבשלום וילן: אני מציע לקבל את הצעת המנהל הכללי של משרד ראש הממשלה, שיבואו עם תכנית.

אבשלום וילן: אני מודה, שאני לא רץ להוריד רגולציה, כי אני לא רוצה לגמור כברלוסקוני, תרתי משמע.

שלום שמחון: תודה.

איתן כבל: אני אומר לכם בכנות: אני לא ראיתי את ערוץ 10, למרות שמאוד הייתי רוצה שהערוץ הזה יתקדם.

איתן כבל: אני שמעתי את דברי יושב ראש הכנסת.

איתן כבל: אני זוכר את עצמי מדבר בקדנציה הקודמת.

איתן כבל: השאלה היא לא מה אני עושה.

איתן כבל: יש פה שאלה הרבה יותר עקרונית וזה לא כמה המדינה משקיעה או לא.

איתן כבל: בדיון הקודם אמרתי כמה נקודות מרכזיות.

איתן כבל: לאלה שאמורים להשקיע, היתה להם בעיה פעם אחת במוצר הקיים.

איתן כבל: יותר טוב, פחות טוב אפשר לשפר אותו?

איתן כבל: כמעט לא נשאר משקיע שלא הגיעו אליו ועוד פעם נדרשו לרון לאודר, ואני אומר לך עכשיו: תרשום, כי גם הוא לא יבוא.

איתן כבל: היו"ר שלום שמחון: אולי הוא יקנה בסוף את בית"ר ירושלים.

איתן כבל: אומר לכם יותר מזה: תראו, למרות שדיברו גם קודם, אני אומר לכם, שהתהליך הזה הוא פשוט מדהים.

איתן כבל: אמרה גברת לחמן-מסר קודם, ואני חזרתי אחריה ואני לוקח את הדברים כאילו אני אמרתי את זה, שערוץ 2 זה ערוץ 10.

איתן כבל: כמה פעמים אנחנו מדברים ודנו פה בוועדה גם בקדנציה הקודמת, על כך שההתנהלות שלנו כוועדה, שההתנהגות של המדינה, של הרגולטור, כלפי ערוץ 2 גובלת בפשע.

איתן כבל: ואנחנו מסתכלים על עצמנו במראה, רואים משהו מכוער, וממשיכים.

איתן כבל: אני בא ואומר: חברים יקרים, ערוץ 10, מנקודת המבט שלי, הוא היכולת שלנו לנהל עניינים כמו שצריך מבחינתנו כוועדה, כן או לא.

איתן כבל: כי זה לא ייגמר.

איתן כבל: זה לא יכול להיגמר, כי על פי כל התחזיות לא הולכת להיות פה צמיחה מדהימה, לא בשנה הקרובה ולא בשנתיים הקרובות.

איתן כבל: לא הולכים להגיע עוד מאה מיליון סינים למדינת ישראל כאזרחי ישראל, שיקרה פה משהו.

איתן כבל: שום דבר.

איתן כבל: אדוני היושב ראש, לא בחינם המנהל הכללי של משרד ראש הממשלה, שהוועדה שהוקמה בראשותו, בשורה התחתונה כשאני קורא את מה שהוא הציג, הוא לא הציג כלום.

איתן כבל: אנחנו בדיוק עומדים באותה נקודה כמעט, שבה נשלח אביגדור יצחקי לדון בוועדה.

איתן כבל: אלא, שהוא שולט קצת יותר בחומר.

איתן כבל: לגופו של עניין, אני מאוד מבקש לפנות לערוץ 10, כי לפעמים אני מרגיש את עצמי כמו אחד שממחזר את עצמו.

איתן כבל: ראיתי שממחזרים, אז אמרתי שגם אני אמחזר.

איתן כבל: אני חוזר ואומר: אם לא תהיה פה תכנית עסקית, בלי תנאים, בלי שיגידו לנו: תוריד לנו ותראה לנו מה אתה תעשה ומה אתה תיתן וכולי.

איתן כבל: אני אומר: אם תהיה תכנית עסקית מסודרת, יביאו משקיע, יגידו שיש מישהו שמוכן להשקיע בתנאים האלה...

שלום שמחון: לשם ההגינות, קריאת ביניים: אומר פה עורך הדין אלי זוהר: אנחנו בשלב ההקפאה.

שלום שמחון: אנחנו נמצאים כרגע בשלב מסוים שימשך מספר חודשים.

שלום שמחון: כדי לעבור לשלב הבא, אנחנו צריכים שני דברים: 1.

שלום שמחון: הקלות ברגולציה 2.

שלום שמחון: שיהיה משקיע.

שלום שמחון: האחד בלי השני לא יעבור.

שלום שמחון: אמר המנהל הכללי של משרד ראש הממשלה, שהוא רוצה קודם את הביצה, אבל הם רוצים קודם את התרנגולת.

שלום שמחון: השאלה מה בא קודם.

איתן כבל: אני אגיד לך בדיוק מה בא קודם: התנאים שהיו אז, ואני אומר שישבתי פה, כשיצא המכרז והיו כל אותם סיפורים והם ישבו כאן ואמרו: להפך, אנחנו מוכנים ללכת הרבה יותר ממה שערוץ 2...

איתן כבל: זה אחד הדברים שנתן להם גם לקבל.

איתן כבל: אני רוצה להזכיר לכם, שזו אחת הסיבות שגם הם קיבלו את המכרז.

איתן כבל: היו עתירות לבית המשפט הגבוה לצדק וכל הסיפורים.

איתן כבל: לגופו של עניין אני אומר לך...

שלום שמחון: כמה דיונים אתה רוצה שאני אעשה בוועדה הזאת על העניין הזה?

איתן כבל: אני מסיים.

איתן כבל: בדיונים מהסוג הזה אתה לא תסיים שום דבר.

איתן כבל: יהיה עוד דיון ועוד דיון.

איתן כבל: אני טוען את הדבר הבא: התנאי שלנו, וזה מה שאני מציע, להיות מחובר אליו כי אנחנו רחמנים.

איתן כבל: גם אני, בכל פעם אומר את מה שאני אומר, ואחר כך אני אומר: בסדר.

איתן כבל: לגופו של עניין, אני מציע, והפעם אני אצביע רק על זה ואם לא אני אבקש להעלות את זה להצבעה היום: תוגש תכנית עם כל מה שאומרים, הקפאה ולא הקפאה וכן הקפאה.

איתן כבל: גם בהקפאה יש תכנית עסקית שאומרת לאן הערוץ הזה הולך.

איתן כבל: סליחה, הוא לא מוציא כל יום כסף, כי איזה פקיד בא ואומר לו תשמע, אני צריך קופה קטנה.

איתן כבל: יש לו תכנית עסקית גם במצב הזה, למה שהוא הולך להוציא.

איתן כבל: תראה לי מה התכנית העסקית שלך.

איתן כבל: שהחבר'ה של מימן יבואו ויגידו לאן פניהם מועדות.

איתן כבל: האם יש משקיע או לא ומה היא חבילת הבקשות שלו.

איתן כבל: אם לא, אני אצביע נגד ואני אבקש להעלות את זה להצבעה.

שלום שמחון: תודה.

מל פולישוק-בלוך: חשבתי שאני אתמוך בך, אבל אני רואה שבסוף היה סיבוב קל.

מל פולישוק-בלוך: אגיד דברים שלא מקובלים פה, בחדר, אבל אני רוצה להקדים ולומר, שאם הייתי בקדנציה הקודמת, כנראה שהייתי חושבת כמו שחשב בזמנו השר פורז, שבתנאים של המשק הישראלי אין מקום לעוד ערוץ, למרות החשיבות של הפרסום מבחינת התחרות.

מל פולישוק-בלוך: אנחנו ישבנו פה- -

שלום שמחון: סליחה, אני מתקשה להבין, האם העובדה שמישהו חשב בקדנציה הקודמת שאין מקום לעוד ערוץ גם הובילה ליצור איזה שהוא מסדרון צר שאי אפשר ללכת בתוכו?

מל פולישוק-בלוך: זה בדיוק העניין.

מל פולישוק-בלוך: אתה תכף תשמע שאני אגיד דברים הפוכים.

מל פולישוק-בלוך: אני מקדימה ואומרת, שאני מתייחסת למצב הנתון ולא לרמה התיאורטית אם כן צריך או לא צריך, כי יש לנו מצב נתון, שאנחנו לא יכולים להתעלם ממנו.

מל פולישוק-בלוך: אבל אמרתי והדגשתי, שהייתי מצביעה אחרת אם זה היה בפעם שעברה, בקדנציה הקודמת.

מל פולישוק-בלוך: אני רוצה לחבר את כל הדיונים שהיו לנו השבוע והמכנה המשותף שלהם הוא, שאנחנו מדברים, מדברים, מדברים והשנים עוברות.

מל פולישוק-בלוך: זה נכון גם לגבי הפרטת בזק ולגבי המצב של רשות השידור ולגבי המצב בערוץ השני.

מל פולישוק-בלוך: כל הנושאים האלה שדיברנו עליהם השבוע, השנים עוברות, הרבה שנים, ושום דבר לא זז.

מל פולישוק-בלוך: אז מכיוון שאני לא רוצה להפיל את המטבע לכיוון הממשלה, אני רוצה לקחת אחריות על עצמנו, אנחנו, חברי הכנסת פה בוועדה, ולומר הפוך: אם אנחנו נקבל החלטה אמיצה, נוראית, עם המון ביקורת שתהיה עלינו, כן לתת להם את הגרייס שהם רוצים.

מל פולישוק-בלוך: כן לאפשר להם - -

שלום שמחון: באיזה מקום את בשינוי?

שלום שמחון: את פשוט חשובה לי, בגלל זה אני שואל.

מל פולישוק-בלוך: 22 שנים אני מתווכחת עם פורז, ולכן הקדמתי ואמרתי, שאם הייתי בקדנציה הקודמת, הייתי מצביעה אחרת.

מל פולישוק-בלוך: אבל היום, יש לנו מצב ,שאני לא חושבת שאגזים אם אומר שיש כמה מאות אנשים שמתפרנסים מהערוץ הזה.

מל פולישוק-בלוך: אני לא מתייחסת לבעלי ההון שהשקיעו כסף.

מל פולישוק-בלוך: יש לנו מצב, שהתחלנו תהליך ואנחנו רוצים לראות אם אנחנו יכולים להביא להמשכו החיובי ולא לסיומו.

מל פולישוק-בלוך: יש דבר נוסף, שאני לא יודעת אם הוא עלה כאן, חלק מהעובדים טוענים שהם מוכנים להפחית באופן משמעותי משכרם, בתנאי שיתנו להם מניות ומוכנים גם ללכת לכיוון הזה של - -

שלום שמחון: אנחנו הזמנו לכאן את ירון לונדון אבל הוא לא הגיע.

שלום שמחון: ירון לונדון הוא יוזם הרעיון ואני הזמנתי אותו להציג את הרעיון בוועדה.

מל פולישוק-בלוך: הוא אמנם לא נתן לי את הזכות לדבר בשמו, אבל בגלל שהוא פנה אלי, אני רוצה לומר את זה פה: יש יזמה של חלק מהעובדים, וזה לא בהסכמת כל העובדים, שהעובדים יכולים לתת את חלקם על ידי זה שהם יפחיתו משמעותית את שכרם.

מל פולישוק-בלוך: אני לא יודעת אם זה כולל גם את אלה עם השכר המפוצץ שהיה בתקשורת.

שלום שמחון: אני לא הבנתי על איזו החלטה אמיצה את מדברת?

מל פולישוק-בלוך: רק רגע.

מל פולישוק-בלוך: אני רוצה, שגם את הדברים האלה נכניס לסל ההחלטות, כי גם זה שיקול שיכול לבוא לידי ביטוי על ידי כך שאנחנו עוזרים לאותם עובדים לשמור על מקור הפרנסה שלהם בימים קשים אלה - -

דוד טל: זה מה שמדאיג אותך?

דוד טל: באמת?

דוד טל: זו צביעות בהתגלמותה.

שלום שמחון: דוד טל, אני קורא אותך לסדר בפעם הראשונה.

שלום שמחון: אני אוציא אותך.

דוד טל: תנסה.

מל פולישוק-בלוך: אתמול הואשמתי בגזענות, היום בצביעות.

מל פולישוק-בלוך: זה בסדר.

מל פולישוק-בלוך: אני אומרת, שאנחנו צריכים לקבל החלטה, ואני חושבת שזה יהיה אמיץ מצדנו לקבל החלטה.

מל פולישוק-בלוך: אני טוענת, שאנחנו צריכים להגביל בפרק הזמן ואתם תחליטו אם זה שלושה חודשים או חמישה חודשים או חצי שנה או שנה.

דוד טל: או שנתיים.

מל פולישוק-בלוך: לא.

מל פולישוק-בלוך: פרק זמן מספיק ארוך, שיאפשר לעשות משהו.

מל פולישוק-בלוך: אחרת זה לא שווה כלום.

שלום שמחון: לא שמעתי.

שלום שמחון: חזרי על דברייך.

מל פולישוק-בלוך: לקבל החלטה אמיצה, שאנחנו כן מפחיתים את הרגולציה, כדי שלא יקפצו אנשי הערוץ השני, כי גם הם קיבלו פה הנחות גדולות מאוד.

מל פולישוק-בלוך: שלא יגידו לי שאני נגד הפקות מקור, כי אני מאוד בעד הפקות מקור.

מל פולישוק-בלוך: אבל צריך לפתור את הבעיה גם של העובדים ואני מקווה שהוועדה תתמוך בזה שאני רוצה לעזור לעובדים, שלא יצאו לרחוב, אלא, שתהיה להם פרנסה, למרות הרמה שתפגע.

מל פולישוק-בלוך: אגב, אני דווקא צופה בערוץ 10 ויש שם כמה דברים טובים, אבל, בינינו, הרמה לא תיפגע הרבה, כי היא יחסית נמוכה.

מל פולישוק-בלוך: לא רק בערוץ 10 אלא גם בערוצים אחרים.

מל פולישוק-בלוך: אז הרבה לא יהיה מה, אבל, מתוך הנחה שהוא כן יפגע, אני אומרת: בואו נהיה אנחנו אלה שמחליטים החלטה במדינה הזאת ומתחילים להזיז את העניין לכיוון תוצאות.

שלום שמחון: אני חייב לתת את רשות הדיבור לאייל מלובן, כי הוא פשוט קופץ לי כל הזמן בצד הזה.

אייל מלובן: אני מייצג את היוצרים, ואת הבימאים.

אייל מלובן: אנחנו לא מייצגים את המפיקים.

אייל מלובן: לכל היותר את השחקנים, בפורום הדקומנטרי והעובדים בטלוויזיה, שאני המנהל הכללי של האיגוד שלהם.

אייל מלובן: ראשית דבר, אנחנו חושבים שצריך להיות ערוץ נוסף במדינת ישראל.

אייל מלובן: זה לא אומר, שצריך להיות רק ערוץ 2.

אייל מלובן: צריך להיות עוד ערוץ, שתהיה תחרות.

אייל מלובן: זה טוב לנו, ליצירה.

אייל מלובן: זה מועיל לנו.

אייל מלובן: האם לזה פיללנו וזה מה שביקשנו?

אייל מלובן: בנובמבר 2002 ישבנו פה, בוועדה הזאת, והיינו הנאבקים הראשונים למען ערוץ 10.

אייל מלובן: אנחנו ביקשנו שתתנו את ההנחות ותתחשבו בערוץ 10 ותתנו לו את הצ'אנס הנוסף.

אייל מלובן: ישבו כאן נציגי הקבוצה שמר נוביק מייצג אותם ולצערי, אומר דברים לא אמיתיים ולא נכונים.

אייל מלובן: מר נוביק וקבוצתו ידעו בנובמבר 2002 על האינתיפאדה, על המשבר במלחמת המפרץ, על המשבר בעולם הפרסום, על כל הדברים הקיימים.

אייל מלובן: הם ישבו פה, ונציגם הצהיר בוועדה הזאת, סמנכ"ל התוכן, שאין ויכוח על זה.

אייל מלובן: נעמוד בכל ההתחייבויות.

אייל מלובן: מר נוביק, בנובמבר 2002 ידעתם על המשברים, ידעתם על המצב, ביקשתם מאתנו לפרוש את החובות שלכם לארבעה תשלומים ופרשנו אותם.

אייל מלובן: הלכנו אתכם עד הסוף בכל.

שלום שמחון: זאת הסיבה?

שלום שמחון: אתה רוצה להתחשבן?

אייל מלובן: יש פה עניין מהותי, מעבר לפיטורי העובדים, מעבר לפגיעה בשכר.

אייל מלובן: זה בעצם להגיד דברים הפוכים ממה שאני מייצג, את האנשים שלי בבית.

אייל מלובן: ב-1 במאי היתה אסיפה כללית בהשתתפות מאות עובדים שעובדים למען ערוץ 10.

אייל מלובן: אני אומר לכם, שלמרות התיזה כאילו שהם הולכים לצאת החוצה לרחוב, אומרים חד-משמעית שבקטעים האלה, אם יעבוד ערוץ 10 בתנאים הקיימים, אין זכות קיום תרבותית-יצירתית לדבר הזה.

שלום שמחון: תודה רבה.

אייל מלובן: תן לי לסיים את הדברים עד הסוף.

אייל מלובן: אנחנו במתכונת הזאת, ערוץ שלא מקיים את התנאים ורק אוהב להפיל את זה על הרגולציה, ערוץ שלא מקיים את התנאים שנקבעו לו בחוק, צריך לקיים עליו את סעיף 59א בחוק.

אייל מלובן: אתם קבעתם את החוק הזה, תקיימו אותו.

אייל מלובן: גם מי שעובר באור אדום - לא מקבל הנחה.

אייל מלובן: מי שעובר מהירות - לא מקים הנחה.

שלום שמחון: עם כל הכבוד לך, אנחנו מאוד רגישים בעניין הזה.

שלום שמחון: אנחנו מאוד מעריכים את מה שאתה אומר.

שלום שמחון: אתה חבר די קבוע בדיונים האלה אבל יחד עם זאת, אנא ממך.

שלום שמחון: זה לא שאנשים לא חושבים...

אייל מלובן: אתה לא נותן לסיים את המשפטים.

שלום שמחון: אתה מתחיל להתנצח פה.

שלום שמחון: את ההתחשבנות שלך עם ערוץ 10...

אייל מלובן: תן לי לומר את הנימוקים עד הסוף.

שלום שמחון: אני לא אתן לך.

שלום שמחון: עם כל הכבוד, שוחחנו לפני הישיבה, אמרנו שנשמור על האינטרסים שלך.

שלום שמחון: לא היה פה חבר כנסת אחד, שלא דיבר על העניין שלכם, על היצירה, על החשיבות שלה גם בעניינים אחרים שלא קשורים לכאן.

שלום שמחון: תאמין לי, תשאל אחר כך את אנשי האוצר, אני מטפל גם ברשות השידור.

שלום שמחון: בלי לדבר אתכם, בלי שום דבר.

שלום שמחון: אבל עם כל הכבוד, להתנהג בתרבות.

שלום שמחון: בבקשה, חבר הכנסת ליבוביץ'.

אילן ליבוביץ: לפעמים, כשזה לא הולך, זה לא הולך.

אילן ליבוביץ: עלו בפעם הראשונה לאוויר.

אילן ליבוביץ: השאלה היא, אם הפעם נלך שוב, האם זה יגדיל את מתח הצפייה של ערוץ 10, כי הרי בסופו של דבר על זה אנחנו מדברים.

אילן ליבוביץ: כנראה שהצופה הישראלי שמע ולא מעביר מערוץ 2 או מערוץ 1 לערוץ 10 וזאת הבעיה.

אלי זוהר: עובדתית, זה היה בעליה.

נמרוד נוביק: בכל זאת עלינו מ-0 ל-25%.

אילן ליבוביץ: בפרסום?

נמרוד נוביק: לא, בצפייה.

אילן ליבוביץ: 25% רייטינג?

נמרוד נוביק: לא רייטינג, נתח שוק.

אילן ליבוביץ: בסדר.

אילן ליבוביץ: אם אנחנו באים היום, ואנחנו רוצים ללכת ולעזור לערוץ 10, עם כל החשיבות של ערוץ 10, צריך לראות שבעוד חצי שנה לא נמצא את עצמנו בעוד איום כזה, כי הרי לפני חצי שנה כולם היו פה.

אילן ליבוביץ: אני לא הייתי פה.

אילן ליבוביץ: עשו את זה לפני חצי שנה, בנובמבר תקנו את החוק.

נמרוד נוביק: לא תקנו את החוק.

שלום שמחון: אילן, תדבר לגופו של עניין.

אילן ליבוביץ: בנובמבר תוקן החוק והוכנסו בו שינויים שאמרו, שאם בתוך 30 יום לא עומדים בהתחייבויות אז מבטלים את הזיכיון.

אילן ליבוביץ: אז בסדר, אנחנו רוצים לבוא היום ולהגיד: ניתן עוד הזדמנות, לא נפעיל את הסעיף הזה.

אילן ליבוביץ: צריך לראות, שאם אנחנו לא מפעילים את הסעיף הזה, אנחנו לא חוזרים לפה בעוד חצי שנה.

שלום שמחון: אני חייב לדבר אליך כאל חקלאי: יש איזה סעיף דרקוני, שמינהל מקרקעי ישראל החליט עליו לפני 50 שנה, שאם אני מתנהג לא בסדר, בתוך 30 יום מפנים אותי מהבית.

שלום שמחון: עכשיו, הממשלה כבר 50 שנה לא רוצה להסיר את הסעיף הזה.

שלום שמחון: היא לא מעונינת להסיר את הסעיף הזה.

שלום שמחון: אז מה?

שלום שמחון: זה אומר שהסעיף הזה הוא סעיף חכם?

שלום שמחון: מישהו החליט על 30 יום.

שלום שמחון: אם אני אחליט על 300 יום?

דוד טל: אבל מה לעשות שזה החוק וזה מה שאני ואתה חייבים לקיים, אדוני היושב ראש?

דוד טל: אתה לימדת אותי שזה מה שצריך להיות ואתה נותן דוגמה לאנשים אחרים, שאפשר לכופף ולעקם את החוק.

שלום שמחון: אני לא אומר שזה דבר שאי אפשר לתקן אותו.

דוד טל: כל דבר אפשר לתקן.

דוד טל: הפה שעשה הוא הפה שהתיר.

דוד טל: תתקן את זה, אדרבה.

דוד טל: אם אתה חושב שזה נכון, תתקן.

דוד טל: אבל אם יש חוק, צריך לקיים אותו.

אילן ליבוביץ: כל דבר אפשר לשנות ולתקן.

אילן ליבוביץ: השאלה אם אנחנו בסופו של דבר, בכל שינוי שנעשה או בכל הגנה שניתן מהיום והלאה, אנחנו עוזרים לערוץ 10 או שאנחנו רק מורידים ומורידים ואנחנו נהיה חשופים גם לאותו אחד שלא הלך למכרז כי הוא אמר: רבותי, אני אז לא יכולתי לשרוד.

אילן ליבוביץ: היום המשחק הוא שונה.

אילן ליבוביץ: אנחנו לא יכולים לעשות צחוק מהוועדה, מהרשות השניה ומכל מי שהתעסק עם זה בעבר ולהגיד שבכל פעם שהם יבואו ויבכו, אנחנו מורידים הלאה.

שלום שמחון: תודה רבה.

אתי בנדלר: השתדלתי לא להתערב במהלך הדיון עד כה, אבל כיוון שהתייחסו לסעיף 59א לחוק, אני רואה את עצמי אנוסה להתייחס אליו גם.

אתי בנדלר: קודם כל, אני רוצה להזכירכם שהתיקון לחוק שמדברים עליו, נעשה רק בחודש נובמבר 2002.

אתי בנדלר: דהיינו, לא עברה תקופה ארוכה מאז.

אתי בנדלר: ומה אומר אותו סעיף 59א שמרבים לדבר בו?

אתי בנדלר: הוא כולל שני אלמנטים: דבר ראשון: בעל זיכיון בערוץ השלישי שתהיה בשנת הזיכיון השניה שתחילתה ב-28 בינואר 2003, את כל התנאים והמחויבויות שקבעה לו המועצה לפי הוראות סעיף 59 לפני תחילתו של חוק זה, יראו אותו כאילו קיים גם את התחייבויותיו בשנת הזיכיון הראשונה.

אתי בנדלר: דהיינו, אני מזכירה לכם, משנת הזיכיון השניה הרשות הורידה בצורה משמעותית ביותר את המחויבויות שחלו על ערוץ 10 משנת הזיכיון השניה ואמרו שני דברים: לא רק שאנחנו מורידים לכם את המחויבויות שלכם, אלא, אם תמלאו את המחויבויות המופחתות, שנעשו פחות או יותר בהסכמה ככל שאני זוכרת, אנחנו גם מוחלים לכם על כל ההתרות שלכם ועל אי קיום התנאים והמחויבויות לשנה הראשונה.

אתי בנדלר: על רקע זה, שאלו ואמרו: אם אנחנו הולכים בצורה כל כך משמעותית לקראת ערוץ 10, מה יקרה אם גם הפעם הם לא יעמדו במחויבויות שלהם.

אתי בנדלר: היה דיון מאוד רציני והסעיף הזה לא התקבל בהיסח הדעת ולא כאיזו גחמה של מישהו.

אתי בנדלר: ואז נאמר, והיתה על כך תגובה של ערוץ 10, שהם הסכימו לתנאי הזה.

אתי בנדלר: בא החלק המשלים של אותו סעיף ואמר: נוכחה המועצה במהלך שנת הזיכיון השניה ושימו לב, לא בתום שנת הזיכיון השניה אלא במהלכה, כי בעל הזיכיון הפר תנאים ומחויבויות כאמור, תבטל המועצה את זיכיונו לא יאוחר מתום שלושים הימים שנוכחה כאמור וגומר.

אתי בנדלר: דהיינו, יש כאן קביעה מנדטורית ברורה וחדה, שמחייבת את הרשות לבטל את הזיכיון - -

מל פולישוק-בלוך: מה התאריך המדויק?

אתי בנדלר: התיקון הזה התקבל ב-13...

שלום שמחון: רק רגע, עם כל הנזיפה שקיבלתי מחבר הכנסת טל, אני רוצה להבין: בממשלת ישראל לא מכירים את החוקים?

שלום שמחון: האם שר המשפטים, שנמצא בתוך ועדת שרים מיוחדת לטפל בנושא לא מבין שישנה פה בעיה?

שלום שמחון: איך יכול להיות שרק חבר הכנסת שמחון מרשה לעצמו לעבור על הדבר הזה?

שלום שמחון: שר המשפטים בכבודו ובעצמו יושב בוועדת שרים מהסוג הזה.

דוד טל: אני אעביר את מחאתי גם לשר המשפטים.

אתי בנדלר: אני לא נוזפת.

אתי בנדלר: אני מבקשת, שהעובדות יהיו בפני חברי הכנסת כשהם באים לקבל החלטות.

אתי בנדלר: תיקון החוק התקבל ב-13 בנובמבר 2002.

שלום שמחון: היועץ המשפטי לממשלה ישב באותה ועדת שרים.

שלום שמחון: הוא לא יכול היה להעיר על מה שאת אומרת?

מלי בלוך-פולישוק: סוף השנה זה סוף שנת 2002 או 2003?

אתי בנדלר: השנה של שנת הזיכיון הראשונה הסתיימה ב-27 בינואר 2003.

אתי בנדלר: ב-28 בינואר 2003 החלה שנת הזיכיון השניה.

אתי בנדלר: אנחנו במהלכה, באמצעה של שנת הזיכיון.

מל פולישוק-בלוך: אי אפשר להחליט שעד סוף שנת 2003 אנחנו נותנים הקלות?

אתי בנדלר: הכנסת סוברנית לקבל כל תיקון חוק שהיא רוצה.

אתי בנדלר: העיר מר אולניק, בוודאי, הכנסת יכולה להחליט שהיא מתקנת את הסעיף הזה.

אתי בנדלר: אבל, בתחילת הישיבה נשמעו רמיזות כלפי הרשות השניה, מדוע היא החלה בבדיקת העמידה של ערוץ10 במחויבות שלו.

שלום שמחון: זה לא היה מצד חברי הכנסת.

אתי בנדלר: אני לא יודעת מצד מי.

אתי בנדלר: אני חייבת להגיד...

מוסקו אלקלעי: אבל לא פעלנו כנגד הוראות החוק.

אתי בנדלר: אני חייבת להגיד, שעליהם לפעול לפי החוק, כל עוד החוק לא תוקן.

אתי בנדלר: כל עוד החוק לא תוקן היא חייבת לפעול לפי החוק.

אתי בנדלר: דבר שני, כיוון שהיא חייבת לפעול לפי החוק במהירות שהיא תמצא לנכון, אנחנו צריכים לזכור שבעוד שעון החול הזה פועל ואין עדין הצעה לתיקון החוק, הוועדה לא יודעת אילו הקלות מבקשים.

אתי בנדלר: מדברים כל הזמן על לתת הקלות לערוץ אבל מה מהות ההקלות?

אתי בנדלר: איש לא יודע ולא נרמז אפילו איזה הקלות מבקשים ולא יודעים גם מתי יביאו את ההצעה.

אתי בנדלר: לכן אני מבקשת, שכשבאים לסכם את הדיון חשוב שכל הדברים האלה יהיו בפניכם.

אתי בנדלר: תודה.

ליפא מאיר: אני אחד משני הנאמנים שמונה על ידי בית המשפט ב-14 באפריל.

ליפא מאיר: לגבי ההתייחסות של היועצת המשפטית של הועדה: היתה לנו הבוקר ישיבה עם היועץ המשפטי של הרשות השניה בהשתתפות היושב ראש והמנהל הכללי ואחת מהמנהלות של הרשות השניה, על הנושא הספציפי הזה, לאור המכתב שקיבלנו, שמתחיל לבדוק את קיום העמידה בהתחייבויות של ערוץ 10 לפי החוק.

ליפא מאיר: עמדתנו, מבחינה משפטית, שונה מעמדת היועצת המשפטית כפי שהיא הביעה אותה כאן.

ליפא מאיר: העובדה שבחוק נאמר לבטל, שצריכים לבדוק ואם רואים שלא עומדים מבטלים, זה כפוף לכללי התנהגות של רשות מינהלית, כפי שנקבעו במשך השנים על ידי בתי משפט.

ליפא מאיר: הכל זה עניין של שיקול דעת.

ליפא מאיר: החוק, כפי שמפורש בדרך כלל כשכתוב: תבטל, הכוונה היא שיש לה סמכות לבטל.

ליפא מאיר: החוק לא אומר לה שביום ה-31 היא חייבת לבטל.

ליפא מאיר: אם היא נוהגת בסבירות ויש לה שיקולים נוספים, שכולכם מדברים עליהם כל הזמן, ואם יורשה לי בסוף אגיד על זה כמה מילים, אין שום סיבה שהם יפעלו כמו גיליוטינה ויגידו ביום ה-31, לא חשוב לנו מה חברי הכנסת חושבים על נושא הרגולציה ולא חשוב לנו מה משרד האוצר חושב ומה ועדת יצחקי חושבת.

ליפא מאיר: אם כולם חושבים שזה חשוב לקיים ערוץ שני למען התחרות, למען הפרסום, למען היוצרים ולמען כולם, אנחנו חושבים שאנחנו, כרשות, מבטלים ביום ה-31.

ליפא מאיר: הבטחנו ליועץ המשפטי של הרשות השניה לתת לזה תשובה מנומקת, מבוססת, ולכן, אם היועצת המשפטית הנכבדה אומרת שבסוף הדיון חברי הכנסת צריכים להביא בחשבון את המצב המשפטי, אני מבקש לומר את העמדה המשפטית שלנו, כי אנחנו לא נוגעים ולא מייצגים איזה שהוא אינטרס.

ליפא מאיר: אבל אם אנחנו חושבים שביום ה-31 מועצת הרשות השניה תבטל את הזיכיון, אנחנו כבר היום יכולים להחזיר את המנדט שלנו לבית המשפט ולהגיד שכל הבדיקות שהתבקשנו לעשות הן מיותרות.

יחיאל חזן: חבריי, חברי הוועדה, לפני חודשיים בערך היינו פה בדיון, שעל פי הכותרות בעיתונים ועל פי המידע שקיבלנו על ידי נציגי המשקיעים לפחות, הערוץ היה אמור להיסגר בתוך שבוע.

יחיאל חזן: כיוון ש"שומו שמים", הבעלים לא רוצים יותר להזרים כסף, הם לא יכולים לפעול בתנאי השוק הקיימים.

יחיאל חזן: בינתיים עברו חודשיים ואנחנו עדין לא מחליטים שום דבר.

יחיאל חזן: ראשית, תמיד יכול להיות מצב שמשקיע מתקן את התכניות העסקיות שלו.

יחיאל חזן: תמיד יכול להיות מצב כזה.

יחיאל חזן: זו לא תורה מסיני.

יחיאל חזן: מי שלא עובד לא טועה.

יחיאל חזן: בא הזכיין, שעבד תקופה מסוימת וההכנסות הן בהתאם למה שקרה בשנתיים האחרונות בשוק הפרסום הישראלי.

יחיאל חזן: וכולנו שמענו שהערוץ הזה, אפשר לראות אותו רק בתחנות הכבלים והלווין.

4402: זה 95% מהשוק.

נמרוד נוביק: הסטטיסטיקה הרשמית אומרת שבין 15% ל-20% לא מחוברים.

יחיאל חזן: כשמדובר על מקום עבודה של אנשים, אני לא חושב שבהינף יד צריך לסגור את הערוץ ולשלוח מאות עובדים הביתה.

יחיאל חזן: בטח ובטח לא בתקופה כל כך קשה במשק הישראלי, שאי אפשר למצוא עבודה.

יחיאל חזן: ואתה, ליבי עליך שאתה דואג לעובדים.

יחיאל חזן: עשיתם שביתה כל כך רצינית, חבל שאתם דואגים להם.

דוד טל: שיהיה ערוץ 2 יהיו יותר עובדים.

יחיאל חזן: כאשר מדובר במשקיע פרטי, צריך להעניש אותו שייקח את המצלצלים שלו ויברח מהארץ הזאת.

יחיאל חזן: ראינו את זה בתחום הנדל"ן, ראינו את זה בתחום ההיי-טק ובהרבה מאוד תחומים .

יחיאל חזן: מי ששם פה כסף במדינה, ישר מחפשים איך לעקוץ אותו שיעוף מפה.

דוד טל: למה אתה אומר את זה?

דוד טל: נתנו להם פעם, נתנו להם פעמיים, נתנו להם שלוש, ארבע פעמים.

יחיאל חזן: מה נתנו להם?

יחיאל חזן: הקלות שעולות כסף?

יחיאל חזן: אתה לא שמת גרוש במדינה הזאת.

יחיאל חזן: מה נתת להם?

יחיאל חזן: הקלות שונות?

דוד טל: היית אתמול בדיון פה?

דוד טל: הגשת הסתייגויות?

דוד טל: אני מבקש להוריד את ההסתייגויות שלי לאור מה שהוא אומר.

יחיאל חזן: בעוד חודש, נשמע בכלי התקשורת ש"בזק" מבקשת להזרים עוד כסף ללווין.

יחיאל חזן: להם זה מותר.

יחיאל חזן: הכסף הוא של כל תושבי מדינת ישראל, היא עדין לא הופרטה.

4402: יש תושבים בייש"ע, שהכבלים עוד לא הגיעו אליהם.

4402: תושבי גיתית, חמרה ומכורה לא מוותרים על זה, מה לעשות?

יחיאל חזן: ובשבילם צריך להשקיע מיליארדים.

יחיאל חזן: אתמול היה פה דיון אחר, בשביל לפתוח את השוק בעניין של האינטרנט ואמרו "לא" לחברה אחרת.

יחיאל חזן: תחכו בסבלנות.

דוד טל: אבל אתה הצבעת יחד אתם.

יחיאל חזן: הצבעתי עם הממשלה.

יחיאל חזן: הוא אמר שהוא חייב, גם אני חייב.

יחיאל חזן: אני חושב, שצריך לתת הזדמנות נוספת לערוץ הזה להתקיים.

יחיאל חזן: אמנם היום אנחנו לא דנים על הסגירה שלו, אבל אמר מנהל משרד ראש הממשלה, שבשבוע האחרון יש איזה שהוא פתח של תקווה.

יחיאל חזן: אני חושב, שצריך לתת הזדמנות, להאריך את ההזדמנות.

יחיאל חזן: צריך לחשוב על העובדים שעובדים שם.

יחיאל חזן: לתת אפשרות למצוא משקיע, לתת אפשרות לערוץ הזה להתקיים ולא להעביר אותו מהעולם.

יחיאל חזן: אני חושב שיהיה טוב אם נדחה את הדיון הזה בינתיים או שתועלה הצעה אחרת.

יחיאל חזן: אני לא חושב שאנחנו צריכים לתת לערוץ הזה לעבור מן העולם.

יחיאל חזן: תודה.

שלום שמחון: אתן לסגן הממונה על אגף התקציבים באוצר לומר את דברו.

אמיר לוי: כמה הערות קצרות.

שלום שמחון: אני רוצה להגיד לחבריי חברי הכנסת, שאני מנסה לגבש פה איזו שהיא הצעה מוסכמת ובסוף הדברים של המנהל הכללי של משרד ראש הממשלה אני גם אנסה להציע משהו, מתוך כוונה שנקבל את זה בהבנה.

שלום שמחון: אבל אם לא תהיה הבנה, אנחנו נאלץ להצביע עליה.

דוד טל: יהיו לנו לפני כן הנתונים של התכנית העסקית?

שלום שמחון: אנחנו נשלב משהו גם בעניין הזה.

אמיר לוי: הערה ראשונה: לנו מאוד חשוב שתתקיים תחרות בתחום השידורים המסחריים.

אמיר לוי: אנחנו לא נשקוט ולא ננוח עד שזה לא יקרה.

אמיר לוי: זו מטרה ששמנו לפנינו והיא מאוד מאוד חשובה.

אמיר לוי: היא יכולה לקרות בכמה דרכים, אבל, בעינינו, המטרה הזאת חייבת, מנקודת מבט של המשק הישראלי והיעילות בו, להתקיים.

אמיר לוי: בתחרות המועטה שנוצרה בשנה האחרונה, יש ירידה בסדר גודל של 20% במחירי הפרסום.

אמיר לוי: ההוצאות על תוכן, בין אם זה למפיקים ובין אם זה ליוצרים אחרים, הסתכמו בתוספת של 180 מיליון שקל של ערוץ 10 לשוק בשנת 2002.

אייל מלובן: זה לא נכון.

אמיר לוי: לגבי מגוון, לצרכן הישראלי יש עוד ערוץ ברודקאסט לא בתשלום שהוא יכול לצפות בו, מעבר לערוץ 1 וערוץ 2 שהיו עד לפני שנה.

אמיר לוי: בסוגיית בעלויות צודקות, יש יותר ביזור באחזקת בעלות על ערוצי טלוויזיה, שיש לה השלכות גם על מפת התחרות במשק.

אמיר לוי: ומכל הסיבות האלה גם יחד, שניצנים ראשונים להם ראינו בשנה שעברה, בעינינו זו מטרה חשובה ונעשה כל שביכולתנו כדי שזה יקרה.

אמיר לוי: זה יכול לקרות באמצעות ערוץ 10 הקיים וזה יכול לקרות באמצעות מכרז אם ערוץ 10 ייסגר וזה יכול לקרות גם באמצעות מתן אפשרות לפי חוק ה"בזק", חוק התקשורת הקיים היום, ניתן היום לכבלים וללוויין לתת פרסומות.

אמיר לוי: לסיכום –

אמיר לוי: 2.

אמיר לוי: נתונים: המשמעות: ניתן לעשות הקלות, תוך שמירה על ההשקעה בז'אנר העילי.

אמיר לוי: לכן צריך לקבוע, מעבר להקלות רגולטוריות, מה כללי המשחק ולהבטיח כדאיות לפועלים בתחום.

שלום שמחון: תודה רבה.

שלום שמחון: מר שקלאר, מה הצעת בוועדת השרים?

מוטי שקלאר: אני חושב שצריכים רביזיה ביחס להוצאות השידור, אלא אם כן אם הוא רוצה להיות ברודקאסט.

מוטי שקלאר: שיהיו 3 עוגנים: חדשות, ג'אנר עליון ו-43% הפקות מקור.

מוטי שקלאר: זה הערך המוסף....

דוידה לחמן-מסר: יש ובחקיקה מתגלות טעויות ותפקידה של הממשלה לאתר טעויות וחוסר צפי מדויק בתנאי השוק ולתקן אותם.

דוידה לחמן-מסר: יש חשיבות לקיומו של ערוץ מסחרי נוסף.

דוידה לחמן-מסר: הוועדה בממשלה סברה כי יש לעוגנים מענה באופן שמתאים לתנאי הארץ ותושביה.

דוידה לחמן-מסר: טוב תעשה הוועדה, אם תיאות להותיר את פרק הזמן.

4402: אני מבקש להביא המלצות לגבי המצב העסקי השידורי של ערוץ 10, על פי הצעת הנאמנות והבעלים של הערוץ.

4402: לתת מניות לעובדים זה לקבור סופית את ערוץ 10.

4402: יש עכשיו עליה בצפייה בערוץ.

4402: בלי משקיע ובלי הזרמת כסף, לא ניתן לקיים את הערוץ.

4402: אתם מבקשים סיוע רגולטורי ולכן מציע לסגור את הערוץ.

ליפא מאיר: עלינו להגיש תכנית עסקית והיא צריכה להיות מבוססת על הנחת רגולציה מסויימת.

ליפא מאיר: תפקידו של המשקיע, לקבוע איך לעשות טלוויזיה טובה.

ברוב בוועדה: הוועדה תובעת מהממשלה לגבש סופית ולהגיש לה בתוך 10 ימים את הצעותיה, (ובכלל זה את התיקון המתחייב בחוק, כדי למנוע פער מתמשך בין הוראות החוק לבין המצב בשטח), לפתרון המשבר בערוץ 10 ועל רקע המשבר בענף התקשורת את ההצעות למתחרים הנוספים בענף.

ברוב בוועדה: אני מודה לכולם.

ברוב בוועדה: הישיבה נעולה.